
LĂMURIRE. 


Intr'o sară de iarnă, cu tot viforul ce ssâlția uși şi 
ferestre, de credeai că le ya scoate din țăjâni, m'am po- 
menit că sună cineva îndelung, insistent, ca şi când s'ar 
fi întâmplat vre-o nenorocire. 

Inaintea mea apăru un tânăr înalt, voinic, cu ochi lu- 
minoși, hotăriți. 

— Vă cer iertare. Vremea nu este potrivilă penlru o 
vizilă, mai ales în condiţiunile în care o fac. N'am mai 
putut însă răbda. In sufletul meu volbura este mai amar- 
nică decât cea de afară. Trebue să mă spovăduiesc 
cuiva. T'rebue! 

Faja-i bronzată, îmbujorată de biciuirea viscolului, mă 
făcu să-l privesc cu nedumerire, ceiace el a băgat re- 
pede de samă. 

— Vă sunt cunoscut, dar de sigur că nu vă mai 
amintiți de mine. Sunt Constantin Verzeanu, fostul 
Dv. elev din vremea războiului, la laşi. Atâţia ani sunt 
la mijloc! Uitarea e fircască. 

Trecuse de mult miezul nopţii când Verzeanu a _ier- 
minat de povestit cele ce urmează. Le scriu așa cum 
le-am ascultat. Lipseşte doar intonarea glasului şi întă- 
rirea cuvintelor prin gesturi şi expresiunea feţii. 
Am redat cele auzite cât am pulut mai credincios, 
în speranța că totuși vor fi înțelese de cei cărora se 


adresează. 
1. SIMIONESCU 


CAPITOLUL js 
CUM AM AJUNS CERCETAŞ 


De când i-am destăinuit gândul ce mă frământa, 
soră-mea, Bica, mai mare de cât mine cu vre-o doi 
ani, într'una mă necăjea că n'am să îndrăsnesc să-i 
spun tatei. 

In dimineaţa zilei în care s'a întâmplat ceiace de mult 
clocotea în mintea mea, iarăşi de cum s'a sculat, Bica 
îmi bate'n pumni ținând una şi bună: 

— Hai rămăşag că nai să-i spui. 

Poate că în ciuda ei mai mult, mi-am luat inima'n 
dinţi şi am întrebat pe tata, aşa, netam-nesam, cătră 
sfârşitul mesei : 

— Tată, îmi dai voie să mă fac cercetaş? 

Trăsnetul de-ar fi căzut din senin, n'ar fi avut 
efect mai mare asupra tuturora, ca vorbele mele. 

Mama a rămas cu furculița întinsă spre o felie de 
pâne. Bica, uimită, holbă ochii ei mari, negri, cu gene 
lungi. Până şi Ileana, fata din casă, încremenise cu 
farfuria în mână. | 

Tata mă privi pe deasupra ochelarilor, pare că ar fi 
văzut pe necuratul. 

Nici azi nu-mi lămuresc curajul ce l-am avut. 

Fără să mă fi intimidat, pe nerăsuflate am rostit 
tot ce ştiam despre cercetăşie, ca o lecţie învățată pe 
din afară. Amestecam numele lui Baden-Powel, cu 
al lui Roler, cu al Prințului. Lăudam entusiasmul to- 
varăşilor mei de şcoală, viața nouă, ademenitoare, 
anunțată pentru tineret. 

Am răsturnat tot ce adunasem dela alții asupra cer- 
cetăşiei, grăbit să mântui mai repede. 

După ce am rostit cea de pe urmă vorbă, în 
odaie se lăsă o linişte, de se auzea răsuflarea. 

Mama întrerupe tăcerea. 

— Ce năsbâtii ţi-au mai trecut prin cap! 

Atât. i | 

Asta mă umili. Aş fi dorit să întru în pământ 
sau măcar să mă găsesc în odăița mea. 


După masă, ne-am despărţit ca de obiceiu, pare că 
nimic deosebit nu s'ar fi întâmplat. 

Acest fapt mi s'a părut şi mai obijduitor ; mai bine 
mă ocărau pentru îndrăzneala mea. 

E. bine de ştiut că noi copiii, la masă, n aveam voie 
să ne amestecăm în vorba părinților. Datoria noastră 
cea de toate zilele era să mâncăm ce ni se punea 

dinainte, să ne folosim cum se cuvine de furculiță 
şi cuţit. Ni se îngăduia doar să râdem când părinţii 
râdeau ; să răspundem: da mamă, nu tată, când 
eram, din întâmplare, întrebaţi de ceva. 

Pedagogia părintească se rezuma în două axiome. 
Tata, Dumnezeu să-l ierte, ne repeta adesa: 

— In faţa tatei nici dupăce m'am însurat, nu în- 
drăzneam să mă aşez pe scaun, fără învoirea lui. 

lar mama nu rare-ori spunea : 

— Pe copii să nu-i săruţi decât în somn. 


i 


Au trecut câteva zile, fără ca părinții să fi dat 
semne că mi-au auzit rugămintea. Bucuria Bicăi; 
abea deschideam ochii şi ea îmi făcea câş-câş, bătând 
unghiile degetelor mari una de alta. 

Intr'o Duminică, s'a rupt ghiața. 

Pe cerul albastru sburătăceau nori alburii, scămoşaţi, 
ca nişte păseri fantastice. Li priveam de pe fereastra 
deschisă a odăiţii mele, prin care străbătea mireasma 
primăvăratică a florilor unui zărzărel. 

Ne-am aşezat la masă, cu ceremonialul obişnuit. 

După neastâmpărul mamei simţeam însă că e ceva 
în aer. Ba că Ileana a uitat să puie solnița pe masă; 
ba că ochiurile sunt prea vârtoase ; la toate găsea cusur. 

Erau semne rele, mai ales că şi tata, ca nealtă- 
dată, era mai tăcut. 

Barometrul prevestea schimbarea vremii. Noi nici nu 
ridicam ochii din farfurie. 

După al doilea fel de mâncare, ţin minte şi acum, 
sărmăluțe de miel cu stevie, tata deschide în sfârşit 
vorba, tacticos, ca şi când ar fi citit din evan- 
ghelie: 

— M'am interesat la directorul liceului. Profesorii 
sunt mulțumiți de tine. Mau lămurit şi asupra cer- 
cetăşiei. Fiindcă te porți cum se cade şi nu-mi faci 
numele de ruşine, îţi încuviinţez să fii şi tu cercetaş. 


———. 


ici mamica nu mai este împotrivă. 


N'am lăsat să sfârşească vorba ; iarăşi spre spaima 
Bicăi şi a Ilenii, ca un zănatec am înfrânt şi de astă- 
dată regula ce domnea în vremea mesei. 

M'am repezit la mamica şi înainte de a prinde 
de veste, am sărutat-o cu multă dragoste, ca în 
rarele clipe când ne făcea daruri la zile mari. 

Cu tata fu mai greu. Nu ne îngăduia să ne ară- 
tăm bucuria, sărutându-l. Se apăra de obiceiu domol 
cu dosul mânei, mormăind trăgănat : „Lasă, lasă ; ştiu 
eu''| Ne tăia ori ce avânt ; avea aerul să spuie : „Nu-mi 
place dragostea de interes“. Totuşi am ajuns să-l ating 
cu buzele pe frunte, ca pe o icoană. 

TEL în SER REEL EI DPN PR De DO: PTR II DIPEPADEIIR? 


CUM AM AJUNS CERCETAȘ 3 


Nu miau dojenit. Au prins a râde şi unul şi altul, 
iar ochii Bicăi s'au luminat dintr'odată, ca şi sufra- 
geria inundată de soarele scăpat din umbra unui nour. 


Astfel am devenit cercetaş. 


La 

CAPITOLUL II. 
JURAMÂNTUL 


Când m'am îmbrăcat întăia oară cu uniforma de cer- 
cetaş, îmi închipuiam că toți din jurul meu vor ră- 
mânea uluiţi. 

S'a întâmplat din potrivă, ceiace m'a cam amărit. 

Bica şi cu Ileana s'au pus pe râs nebun. Nu mai 

isprăveau. 
"Cu pantalonii pănă la genunchi ; încins la mijloc 
cu o curea având pafta. de metal; cu testemelul roş, 
cum îi spunea Frăsina, bucătăreasa, înodat la piept 
ca o cravată; cu bocanci galbeni, grei, în picioare; 
în cap cu pălărie mare; dar mai ales cu bățul de 
două ori mai lung decât mine, le-am apărut, se vede, ca 
o paiaţă. 

— Ce caraghios eşti! Ce caraghios eşti! nu mai con- 
tenea Bica să-mi spuie, învârtindu-se în jurul meu, 
bătând din palme. 

Infuriat le-am trântit ușa'n nas; hohotele lor m'au 
urmărit până'n odăița mea. 

Inceputul nu a fost tocmai încurajător. 

Văzând că şi vecinii se uitau la minei 
ca la urs, îmi venea să mă lepăd de cer- 
cetăşie. Socoteam că le voi impune ; când h 
colo ajunsesem de râsul tuturora. Nu ştiam 
cum să mă furişez printre ei, ca să nu 
mă vadă la plecare. 

Căutai să mă îmbărbătez. Spuneam în 


sinea mea : 
— Ce ştiu ei despre cercetăşie! Mii şi mii de copii, 
în lumea largă, sunt îmbrăcaţi ca mine. Săvârşesc 
fapte de samă şi toţi cată spre ei cu drag, având 
încredere în isprăvile lor, Ai mei încă nu-şi dau samă 
că sub îmbrăcămintea nouă, se primeneşte şi sufletul. 
Mă sileam să înfrunt râsetele, până ce la urma 
toată, s'au deprins cu mine. Confundat cu cele obiş- 
nuite, acum îmi părea rău că nu mai (sunt băgat în 
samă. Numai un câne-lup dela a treia casă, nu m'a lăsat 
în pace mai îndelungă vreme. Cum mă simţea, se re- 
pezea să mă sfâşie, nu altceva. Cât era de lung se 
proptea cu picioarele de dinainte pe grilaj şi mă lătra 
furios. Mai târziu s'a deprins şi el cu mine. 
Intrasem deabinele în obişnuit. 

- Fiorul tainicei chemări a cercetăşiei, l-am simţit când 
în faţa Prințului, cu mâna dreaptă întinsă, am rostit 
legământul încheiat cu vorbele: 

„Aşa să-mi ajute Dumnezeu”. 

Cuvintele acestea spuse în cadrul arborilor cu frun- 
ziş proaspăt, gingaş şi tremurător de dorul vieții, sună 
şi azi în mintea mea, răspicat, ca dangătul de deştep- 
tare al unui clopot. 

Din creştetul cerului cată cătră noi ochiul a toate 
văzător ; ne va urmări mereu în viață. Va fi cineva 
care ne va cântări la tot pasul vorbele şi faptele. 

După depunerea jurământului, în suflet s'a strecu- 
rat un simţimânt de care m'am cutremurat. Deve- 
nisem altul. Incolţise dintr'odată în mine o serioasă 
cumpănire a faptelor, necunoscută până acum. Lumea 
îmi apăru sub altă înfăţişare ; s'a schimbat şi rapor- 
tul meu cu ea. Ne priveam unii pe alţii, 
cei cari am depus jurământul, cu alţi ochi. 
Ne legasem într'o solidaritate strânsă, deose- 
bită de colegialitatea din şcoală. 

„Aşa să-mi ajute Dumnezeu”, cuvintele a 
căror greutate am simţit-o numai după ce le-am 
| rostit, mi-au despărțit viața 'n două. Apucasem 
pe un drum nou. O stea mă călăuzea, iar 

ochiul nevăzut mă urmărea pretutin- 
miti deni. 

Mai înainte călcam în neştire. Mă lăsam dus de 
mână. De acum trebuia să iau seama necontenit la tot 
ce săvârşiam. 

Incercasem poate să ajung cercetaș aşa, prin imitație, 
numai din copilăroasa dorință de a purta hainele ori- 
ginale. Acum cercetăşia îmi apăru ca o demnitate pe 
care eram dator să o păzesc cu tot dinadinsul. 


Imi aduc aminte de câteva schimbări în purtarea 
mea, puse numai pe seama înfluenţii magice a cer- 
cetăşiei. 

Colegii mei de şcoală mă porecleau „răţuşcă”. 
Păşeam legănându-mă, cu jumătatea trupului aplecată 
înainte, ca şi o rață alungată prin curte. 

„ Mândria de cercetaş ori greutatea bocancilor, nu 
ştiu, mă făcea să calc țanțoş. 

Aşa mi-am îndreptat mersul. 

Sburdalnic ca orice copil scăpat o clipă de riguroasa 
supraveghere părintească, ca să ajung la platforma de 
dinainte a tramvaiului, îmi făceam loc cu coatele 
printre călători. Nu rare ori auzeam în urma mea: 
„Ce obrăznicătură” sau „Ce rău crescuţi sunt copiii 


din ziua de azi”. 
| PER ere ati ne girl rate dedu Anita vies mhireee- met o satana, (i 

De când învăţasem pe de rost legea cercetașului, 
care cuprinde: 

„Cercetaşul e cuviincios cu toată lumea” 
purtarea mea a fost diferită. Mă miram şi eu de 
obrăznicătura de altădată. 

Ochiul nevăzut a săvârşit minuni. 


Chiar în cele dintâi timpuri ale uceniciei mele 
cercetăşeşti, când încă nu se liniştise impresia puter- 
nică a jurământului, rni-a fost dat să ascult, la sediul 
cohortei, o conferinţă despre Viaţa lui Franclin.. 

Conferenţiarul ţinea să ne lămurească ultimul 
punct din legea cercetaşului : 

„Cercetaşul se sileşte să facă în fiecare zi o faptă 
bună oricât de neînsemnată ar fi ca”. 

Numele lu: Franclin îl cunoşteam ; ri-l pome= 
nise profesorul de fizică, în lecţia despre trăsnet şi 
fulger. Mi-a rămas în minte ceva doar despre Smeul 
Ju: Franclin. Profesorul nu ne-a spus nici o vorbă asu- 
pra vieţii învățatului, care a descoperit paratrăenetul. 
Abea acum am aflat toate câte a înfăptuit omul 
pentru țara lui. 

M'a interesat, în deosebi, cum a ajuns să fi :tă- 
pân pe sine şi să impuie semenilor săi prin bună- 
tatea-i  nemăsurată. Blând cu toată lumea, a fost 


——— .—.  » OC 

însă hotărît la fapte. Prin voință a prins să-şi cerce- 
teze isprăvile, să-şi înfrâneze pornirile, ascunse în orice 
Inainte de culcare se întreba ce a săvârşit peste 

zi; îşi controla şi cântărea acţiunea, având tăria să 
despartă ce socotea bun de ce era rău. 

Aşa a izbutit să fie un om, nu numai savant. 

Mintea de copil a ales ceva şi pentru el. Mi-am 
pus în gând să mă întreb înainte de culcare, în ce 
chip am ţinut samă de legea cercetașului, scrisă citeţ 
pe un carton, aninat în fața mesei de lucru. 


£3 


Privind în urmă, spre vremea copilăriei, pot să-mi 
dau samă îndeajuns de bine, ce influenţă a avut cerce- 
tăşia asupra educaţiei mele. Am. luat-o dintr'un în- 
ceput în serios şi prin faptul că sufletul de copil se . 
impresionează mai lesne, adesea cu urme trainice în viaţă. 

Adâncă mulţumire mi-a făcut mărturisirea tatei, 
aflată fără voie. Am simţit bucuria premiantului, când 
i se pune cununa de stejar pe cap. 

După masă, părinţii mei aveau obiceiul să ieie ca- 
feluța pe terasa de lângă sufragerie. Odaia mea se 
afla deasupra terasei. În liniştea desăvârşită din după 

amiaza zilei ca de vară, convorbirea lor ajungea până 
la mine. 

— Ai dreptate, grăeşte mama. De când cu cerce- 
tăşia asta, nici nu-l mai cunosc. Sa schimbat. Nu 
se mai bate cu Bica, nu mai necăjeşte pisica, e mai 
cuviincios până şi cu lleana. A căpătat, nu ştiu cum, 
o cumpănirede om aşezat. Câte odată mă gândesc 
dacă e bine așa. E. doar încă un copil. 

— Socot că nu e rău, răspunde tata. Am mai în- 
trebat de el la şcoală. Mă temeam să nu-şi uite de 
lecţii, din pricina cercetăşiei. Dimpotrivă. Directorul 
mi-a mărturisit că merge bine cu învățătura. Caută 
să înţeleagă cele citite. Cine ştie? Poate că-l ţinea 
noi prea închis. Creştea ca o floare în seră. 

Auzind cele spuse, mult m'am bucurat, căci tata, de 
felul lu: era cam cumpătat în laude. Aş fi vrut să-l 
sărut. Mam mulţumit să-i făgăduiesc în minte, că 
voi căuta să mă îndrept în toate. 

— Aşa să-mi ajute Dumnezeu, am rostit fără să-mi 
dau sama. 


CAPITOLUL. III. 
PÂNĂ LA CERCETĂŞȘIE 


După mamă, mă trag din viţă veche de boeri cinstiţi 
şi viteji, legaţi prin faptele lor de evenimentele prin- 
cipale ale Moldovei. 

Multe şi întinse trupuri de pământ de dincoace şi 
de dincolo de Prut, au făcut parte din averea stră- 
bună. Proprietatea bunicilor s'a redus însă la două mari 
moşii. Până la măritişul mamei şi aceste moşii s'au 
topit în bună parte, prin sistemul după care s'au risipit 
mai toate averile boerilor moldoveni din veacul trecut. 

Râvneau prea mult la viața din străi-ă 
nătate. Primitivitatea traiului din ţară d 
îi înăduşa. Parisul în special, Dieppe sau ÎX 
Monte-Carlo, au înghiţit fără urme avu- ( 
țile multor familii din ţară ; silite să | 
steie câteva luni pe la moşie, căutau să-şi | 
ducă viaţa şi aice în amăgirea civilizației 
cu care erau obişnuite. 

O strămutau între zidurile ce izolau 


I. Simionescu, Birainţa Cercetagului. . 

curtea cu parcuri întinse, de restul satului. Până şi bi- 
serica era boierească. 

Se păstra încă viaţa feodală dispărută aiurea. 

Rafinaţi, boerii noştri aveau bibliotecă vastă, cu ope- 
rele clasicilor francezi legate'n piele. Ultimile apariţi- 
uni erau discutate, tot în limba lui: Voltaire, în sa- 
loanele spaţioase. Feciori înmănușaţi serveau mâncările 
pregătite de bucătar străin. Contactul cu ce: din 
afara curţii se făcea numai la zile mari, la hramul 
bisericii, ori de ziua stăpânului. 

Mama a crescut în astfel de mediu înstrăinat. 
Ştia mai bine franţuzeşte decât româneşte, iar din 
satul în care-şi ducea limitat viața, nu cunoştea decât 
ceiace îi' spunea întâmplător Frăsina, fata din casă. 

Prin asemenea trai larg, averea, cu încetul, prinse 
a se subția. În apropierea curților boiereşti se ridicau 
în schimb căsuţele mai răsărite, acoperite cu şindrilă, 
ale vechililor şi economilor strângători, prevestitorii 
schimbărilor urmate în aşezarea socială a satelor. 

La moartea părinţilor, mamei nu i-a rămas decât 
o moşie, încolțită de datorii. După măritiş o vându; 
arendarea îi aducea venit slab. 

A păstrat doar amintirea strălucirii traiului din co- 
pilărie, dar mai ales înstrăinarea sufletească de care 
nu se putea lesne descătuşa. 

Tata se trăgea din boierănaşi de pe lângă Ploești. 
Şi el a fost crescut peste graniță, părinții prinzând 
gustul molipsitor de a da o creştere aleasă singurei 
lor odrasle. Trăind în mijlocul străinilor, în vremea 
adolescenţei uşor impresionabilă, a păstrat toată viața 
înclinare pentru ce e străin, adesea oftând de durere 
că e silit să viețuiască la gurile Dunării. Din averea 
părintească i-a rămas puţin. A avut noroc că terenul 
moştenit s'a nimerit să fie petrolifer. Și-a asigurat în 
acest chip o însemnată redevenţă şi un loc în con- 
siliul de administraţie al unei puternice societăți de 
petrol. 

In atari condițiuni, casa noastră, spațioasă, cu lux 
mobilată, a rămas cuib de civilizaţie apusană, râv- 
nită de mama. 

Guvernanta străină ne-a luat în primire, pe Bica şi 
pe mine, de cum am început să mergem copăcel. Pri- 
mele cuvinte le-am silabisit de pe carte străină. To- 
varăşii mei de viață erau micii eroi din Bibliotheque 
rose. Abea acum îmi dau sama de otrava ce se furişa 
în sufletul meu şi cortina ce mă izola de restul lumii 
apropiate, în care însă aveam să-mi duc viaţa. Numai 
dela Frăsina, pe care mama o adusese cu sine din 
Moldova, mai aflam câte ceva asupra traiului de la 
ţară. 

Aşa am crescut ca o „floare în seră”, până ce am 

terminat clasele primare, făcute'n casă, ca să nu vin 
în contact cu „toţi copiii”. 

Vi şi îndelungi discuţii s'au încins între părinți 
cu prilejul trecerii mele la liceu. Pornirile atavice, 
ascunse atâta vreme în sufletul mamei, au isbucnit 
dintr'odată cu vehemenţă. „„Tică” al ei trebue să ur- 
meze liceul Louis-le-Grand unde a învăţat şi Oncle 
Jean, fratele mamei. A învins însă nu atât bunul simţ, 
cât teama de cheltueli prea mari. Numai aşa am ajuns 
la liceul L.., cu faima celui mai ales, adecă unde în- 
vățau copii celor mai cu dare de mână. Vântul demo- 
crației abea se simțea pe atunci, ca o slâbă adiere 
primejdioasă. 


De altfel părinţii ne iubeau în felul lor. Se uitau 
la noi ca la ochii din cap. Să nu cumva să ne bată 
vântul, ori soarele să ne atingă! 

Dragostea  părin- 
tească, în acest chip 
înţeleasă, devenise 
pentru noi o încă- 
tuşare simțită mai a- 
les prin lipsa libertăţii 
şi prin necunoaşterea 
lumii din afara ca- 
sel. 

„Când am intrat în liceu eram însă umblat prin 
lume. Neputând trăi în străinătate, cum doriau din 
toată inima părinții, în fiecare vacanţă treceam măcar 
graniţa ; nu ne întorceam decât toamna, târziu. La 5 
ani, am fost purtat prin expoziția internaţională dela 
Bruxelles ; la 7 ani cunoscusem Ostende și Ve- 
neția. 

Din Paris ştiam mai multe decât din Bucureşti. A- 
junsesem sătul de tablouri şi statui, căci tata în acea- 
stă privință era un pedant chinuitor. Se supăra foc 
dacă n'aş fi recunoscut un tablou de Van Dyck ori 
Rubens. Frumoasele ediţii ilustrate din biblioteca pă- 
rintească, plină numai cu cărți străine, nu le puteam 
suferi, tocmai din cauza deselor examene ce le tre- 
ceam cu tata. 

— Nu cunoşti tabloul acesta? Adu-ţi aminte. L-ai 
văzut la Luxemburg, în sala cea mare. 

Ajuns cercetaş, eram mai breaz în toate decât tova- 
răşii mei. Știam bine franțuzeşte şi englezeşte ; mă râ- 
deau chiar că am accentul străin când vorbeam româ- 
neşte. 

Văzusem Europa dela Londra la Neapole, dela 
Viena la Biaritz. Nu zărisem însă decât din goana 
trenului un sat din ţară, iar din populaţia ei cuno- 
şteam doar oltenii care treceau zoriți prin faţa casei, 
strigând : „Peeşte, raci ; hai la peşte!” 

Rar de tot Frăsina ţinea locul guver- 
nantei în concediu. Numai din vorbele ei 
întrezăream o lume nouă, ca prin scama 
norilor. Existau copii, nu departe de mine, 
care umblau desculți, lipăind glodul abea 
sbicit de vântul primăverii ; făceau morişti 
A cu aripi de cărăbuşi; scoteau dracul din 
baltă asvârlind meşteşugit lespegioarele. 
" Adormeam cu capul în poala Frăsinei, cu gândul 
la cele două lumi diferite, una din Bibliothtque rose 
şi alta din spusele ei. În buimăceala somnului, ce: 
tele se luau la harță; adormeam în învălmășala trân- 


telor lor. 


Cercetăşia mi-a rupt viața'n două. 


CAPITOLUL IV. 
NATURA 


În vara anului 19...., n'am trecut graniţa cum era 
obiceiul. Părinţii se tânguiau de nesiguranța ce se 
anunţa. Era mai prudent să rămânem în ţară. 

Pe mama o apucase dorul de locurile copilăriei. 
Acesta fu cel puţin motivul invocat pentru a ne duce 
la moşia lui Oncle Jean din Moldova. In partea lui 
din moştenire căzuse conacul părintesc, cu trupul 
Avrămenilor. 

Atâta mai rămăsese în familie, din pământurile stă- 
pânite odinioară. 

Părinţii s'au bucurat, nu s'au bucurat, de econo- 
mia silită ce vor face. Noi, copiii, ardeam de ne- 
răbdare să plecăm odată. 

In sfârșit, îmi ziceam, voi pătrunde în lumea Frăsi- 
nei, care mergea cu noi. 

— Duducuţă, iea-mă şi pe mine. Dumnezeu ştie 
dacă voi apuca zilele să mai văd satul de care mi-e 
tare dor. 

„Duducuţa” s'a înduioşat. Frăsina ne va fi călăuza 
în lumea ei, nouă necunoscută. 

Ba la o fereastră, ba la alta a vagonului, tot dru- 
mul am fost de un neastâmpăr „exasperant”, după 
vorba mamei. Nu ştiam nici pe unde trecem, nici 
ce vedem. 

Numai într'un târziu, când tata exclamase: „C'est 
magnifique”, am aflat că ne găsiam în Moldova, pe 
podul de peste Siret. 


E 


Drumul dela gară până la „satul nostru”, a fost 
un chin pe capul Frăsinei. Nu mai conteneam cu 
întrebările. 

— Dar copacul acesta ce este? 

— Ta. 

— Dar colo ce se vede? 

— O moară. 

— Dar satul cela cum se chiamă? 

— Șindriceni. 

La urma urmei Frăsina, legănată de trăsură, 
lăsă capul în piept, sprijinindu-l în bărbie şi în- 
chise ochii. Aţipise de osteneală. 

Zurgalăn cailor, legănatul trăsurii, răcoreala sării, dar 
de sigur și oboseala de peste zi, ne-au toropit şi pe 
În ss m pe ce — re Ai 

noi. Căzusem într'o somnolenţă atât de plăcută, încât 
nu ştiam dacă era vis ori realitate. 

Ajuns la curte, n'am apucat bine să isprăvesc masa 
şi am căzut buștean. 


î 


A doua zi, cum m'am sculat, m'am repezit pe bal- 
conul larg, din faţa casei, susținut de câțiva stâlpi 
groşi. 

— Dumnezeule sfinte! fură cele dintâi cuvinte ros- 
tite fără voie, când am dat cu ochii de neînchipuita 
frumuseţă desfăşurată înaintea mea. 

Casa bătrânească, un adevărat palat, era aşezată sub 
un val de colnice ; pâlcuri de brazi, cu ceteni pletoase, 
nemişcate, o apărau de bătaia vântului. 

Dintr'o coastă se auzea murmurul unui şipot. Apa 
dădea într'un pârâiaş cu cascade, ce se scurgea cătră 
iazul, în coada că- 
ruia se oglindea bi- 
serica albă, cu doi 
brazi la intrare, în- 
cadrată în pânza ra- 
ră a frunzişului de 
mesteceni, o ploaie de 
fluturi când îi bătea 
soarele. | 


20 BIRUINŢA CERCIETAȘULUI 


Săleii  rămuroase, 
ca niște maslini bă- 
trâni,  împrejmuiau 
drumul spre. curte, 
iar lângă poartă stră- 
juiau doi plopi pira- 
midali, a căror si- 
luetă sveltă se profila 
pe albastrul intens al 


cerului. 

De cealaltă parte a casei, dincolo de ecareturile cu 
temelii solide, se întindea livada bătrână. 

In faţa clădirii, spaţiul fu anume lăsat deschis. Ar- 
borii daţi la o parte, au făcut loc unui covor de: 
iarbă tunsă, cu ronduri de petunii dese şi trandafiri 
fel de fel. Prin deschiderea largă dintre arbori, cu- 
prindeai satul întreg răsfirat până'n vale, o grădină 
nesfârşită de meri, nuci ori cireşi ; printre ei strălu- 
cea luciul acoperişurilor de trestie bătută ori albul 
păreților văruiți. Și mai departe privirea se odihneşte 
pe oglinda unui iaz înconjurat de fânețe, ca să alunece 
apoi peste dealuri scunde, valuri împetrite, tot mai 
nedesluşite în fumul străveziu al ceții, ce contopea cer 
şi pământ. 

Dela cel dintâi pas, am încremenit. Nedeprins cu 
zarea fără sfârşit, nu puteam crede ochilor. 

— Dumnezeule sfinte, repetam într'una. Câtă fru- 
museţă nebănuită, cât farmec nepreţuit, în faţa cărora 
am fost crescut cu ochii legați. 

Ca şi când anume Sar fi înţeles toate, să mă 
doboare prin măreția desfăşurată, o muzică nemai- 
auzită umplea văzduhul, strălucitor de lumina soare- 
lui ridicat sus pe cer. Cântece veneau din desişul 
livezii, din depărtatele ogoare, ca şi din adâncul se- 
pinului. Grangurii şuerau printre. cireși ; mierlele îi 
îngânau ; păsărelele proslăveau zămislirea din natură, 
iar de sus, se resfrângea tremurul variat al ciocârliei 
ascunsă 'n ploaia de raze. 

"O ameţeală plăcută, mă făcu să mă sprijin fără voie 
de marginea balconului. Simţeam că-mi cuprinde 
trupul o învăluire caldă, moleşitoare. 


Mai seuduitoare a fost impresia nopţii inste- 
late, văzută pentru întâiaş? dată într'un cadru atât de 
larg. 

Eram adunaţi pe balcon toți ai casei. Nici unul 
nu întrerupea liniştea desăvârşită, fie că în adevăr 
simțeau sfinţenia clipei sau poate numai din cauza 
ceasului de mistuire. 

In fosforescența bolţii cereşti sclipeau stele bo- 
ghioase, ce desemnau figurile cu care eram deprins 
din cărţi. Lesne am recunoscut carul mare şi steaua 

polară.  Calea-laptelui, nor 
luminos cu marginele  scă- 
moşate, se vedea mai limpede 
decât oricând până jos la 
orizont, unde strălucea can- 
dela Orionului. Luna, spre 
sfertul dintâi, aproape de asfinţit, resfrângea o uşoară 
ceață argintată peste faţa iezuşorului, din cadrul pân- 
zei de mesteceni. Arborii din grădină, întunecaţi, nu 
se desluşeau decât după conturul cununei lor de 
frunzar, baloane gata să se înalțe în văzduh. 

De unde-va, din depărtatele lanuri, isbucneşte lim- 
pede glasul unui pitpalac : Pit-pa-lac ; pit-pa-lac, îi 
răspunde altul, mai în surdină. A fost semnalul tre- 
zirii greerilor. În jurul nostru se înteţesc vibraţiuni 
ca de harfă. 

lar când, prin gardul de lilieci ce împrejmuia alea 
periferică, licuricii începură să tragă dungi de scântei 
în bezna nopţii, am simțit două şiroae ferbinţi pe 
obraji şi un fior mi-a trecut în lungul şirii spi- 
nări. 

M'au speriat vorbele lui Oncle Jean rostite răspicat, 
ca într'o rugăciune. 

Mi s'au părut destul de limpezi și adânci ca să le 
prind înţelesul şi să le ţin minte ŞI acum. 

— Asemenea clipe de măreție doboritoare şi linişte 

supremă, te schimbă. Gândurile se limpezesc. Tot ce 
e drojdie se lasă la fund. Grijile zilnice, amărăciu- 
nile vieţii, se topesc în fața nesfârşitului. De câte 
ori stau aici şi privesc podoaba de noapte a naturii 
mă simt înviorat pentru lupta de a doua zi. Nu ştiu 
de unde vine taina prefacerii. Din lumea stelelor? din 
lăuntrul meu? Nu vreau să mă întreb. Simt mul- 
țumirea deplină. 

Dacă fericirea constă din uitarea a tot ce e 'spinos 
în viaţă, aici trăesc fericit. Un soiu de imaterializare 
a trupului, mă face să cred uneori că mă contopesc 
cu totul în infinitul ce mă înconjoară. Mă simt o 
părticică din natură. 

Un fâşiit uşor străbate prin frunzișul din apro-. 
piere, ca o aprobare a firii. Urmă apoi iarăşi liniştea 
deplină, impunătoare. 

Oncle Jean, continuă, pare că mi-ar fi citit gândul. 

— Cât de aproape suntem de izvorul mulțumirii 
sufleteşti, toți fără deosebire şi în orice clipă din viaţă, 
dar cât de orbi pășim pe lângă ea. Natura ne chiamă 
prin flori şi stele, prin murmurul pârăului, prin verdele 
colinelor. La mânie ne linişteşte ; la supărare ne su- 
râde. Ea ne lecueşte, ea ne înviorează, cu o singură 
condiţie : să avem ochi ca să-i prindem ademenirile 
ei nenumărate, variate, întâlnite la fiecare pas. 

În natură totul e frumuseţă, dacă e înţeleasă. 

Ajunge un fir de iarbă, o geană de lumină, un ochiu 
de apă liniştită. Nu e nevoe să alergi după zorile 
cu colori de curcubeu sau să te osteneşti până pe 
piscurile greu de urcat. Măreţia ei o poţi întâlni 
lângă tine, pe cărarea zilnic bătută sau pe cerul în- 
stelat, ca în astă sară. Pentru ca să-i prinzi farme- 
cul și să guști fericirea, nu se cere decât să-ți fie 
dragă şi să te sileşti să pătrunzi în sufletul ei. 


* 


In sfârşit am cunoscut şi eu puterea de fascinare a 
naturii. Sguduirea simțită în sara senină dela Avră- 
meni a fost hotăritoare. 

In acea noapte am visat un ochiu, cu privire adâncă, 
în mijlocul unui triunghiu luminos. 

Ce legătură avea visul cu sensațiile trăite? 


Sa 


CAPITOLUL V. 
FLORILE 


Băiatul învățătorului din sat, cam de aceeași vrâstă 

cu mine, s'a nimerit să fie şi el cercetaş. Ne-am îm- 
prietenit, nu fără prealabila încuviinţare a mamei, 
"mereu atentă asupra tovărăşiilor mele. | sa părut 
însă că e cuminte și mai ales cuviincios. Noroc de 
altfel şi de Oncle Jean, care-l recomandase cu toată 
căldura. li era doar fin. 

Mă întrecea în toate. Stia numele florilor; după 
cântece recunoștea păsăruicele. Părea că înţelege şi 
glasul animalelor. De câte ori îl vedea, vaca îi mugea 
trăgănat şi-și îndrepta spre el ochii blânzi, umezi, cu 
gene mari, când o neteza pe spate şi o întreba : 

— Ai păscut bine azi, Joiano? Te așteaptă vițelul. 

Câte minuni îți mai este dat să vezi, gândeam eu în 
sinea mea. 

Tolăniţi la umbra unui nuc bătrân, îi povesteam 
lui Mihai, noul meu tovarăş, din isprăvile lui Nils 
Holgerson proaspete în mintea mea, căci le citisem 


Pa 

înainte de a pleca la ţară. Îmi păru rău că nu aduse- 
sem cartea cu mine ; aş fi înleles-o mai bine în mij- 
locul naturii, decât în celula mea dela Bucureşti. 

— Ce-mi tot cânți de frumuseţele de pe aiurea, 
mă întrerupe Mihai, nu fără oarecare ciudă. Ce cu- 
noaşteţi voi orășenii din frumusețile țării noastre? 
Pentru voi cerul să restrânge la şușinita dintre zi- 
durile caselor ; păsările toate la canarul din colivie ; 
florile la muşcata din fereastră ; câmpul la pajistea 
restrânsă într'un parc iar pădurea la arborii schilo- 
diţi de pe marginea străzilor. 

Dacă ai fi liber pe mişcările tale şi ai urca dealul 
din dosul curții, cred că ai vedea multe, ca şi suedezul 
tău, călare pe gânsacul alb. 

Biciuit de ironia tovarăşului meu, acel „dacă ai fi 
liber”, m'am rugat de mama să mă duc cu Mihai, 
în pădure. 

Nu i-a fost pe plac. Frica de neprevăzut a făcut'o 
să ezite a da încuviințarea. 

Odorul ei să umble pe dealuri? Să rătăciască prin 
pădure? In ruptul capului nu se poate. 

— Ţi-am spus eu; Mihai al tău, îi bagă'n cap tot 
soiul de drăcovenii, se adresă lui Oncle Jean. 

— Lasă-l Aglaie, răspunse acesta, pe un ton jumă- 
țate ironic jumătate bătrânesc. Lasă-l. Nu : se va în- 
tâmpla nimic. Nu-l ţinea numai lângă tine. Lasă-l să 

se mişte, să alerge, să cunoască pădurea şi osteneala 
umbletului. 

Indreptându-se cătră tovarăşul meu, care aştepta 
sfios mai la o parte: 

— Mihai, să nu cumva să faci satul de ruşine. 
Ţi-l dau pe Tică în samă. Aveţi să mergeţi până la 
casa pădurarului Nichita, ştii, lângă şipot. La întoar- 
cere să veniţi cu el. Am a-i spune ceva. 


SE: 


A doua zi, când soarele se înălțase ca de o suliță 
pe cer, am pornit la drum, echipați ca şi Tartarin. 
Mama se îngrijise să nu duc lipsă de nimic. Până şi 
tinctură de iod mi-a pus în sacul de excursie. Dacă 
mă rânesc? Dacă mă mușcă vre-o gânganie? 

Portia din dosul grădinii, dădea pe hatul din lun- 
gul unui lan de grâu, cu spicele 'n pârgă. 

Nu ştiam pe ce lume sunt, de bucurie. Totul îmi 
era nou. Mă orbea lumina plină ce se revărsa din 
cer. Respiram adânc aerul curat pare că mă asfixi- 
asem până acum. 

Sunt pe pământ ori într'o lume vrăjită? 

Mi se părea că soarele râde la noi; păsările ne dau 
buna dimineaţă. 

— late ie mut dragă, glăsuia un mac ca para 


i. Shnionesca, Biruinţa Cercetașului. 4 

focului. Cercetaşii au apucat drumul spre pădure, 
singuri, singurei. Voinicoşi copii, n'am ce spune. 

— Lasă-i în pace, nu te anina de ei cum te-ai 
trezit. Mai bine bagă'n samă, că ţi se desprinde o 
petală şi rămâi știrb, glăsueşte un gândac auriu ce 
înota în tipsia lată a florilor de morcov sălbatec. 

Curat ca şi Nils! Înţeleg graiul fiinţelor! 

Lanul de grâu se învecina cu o pajişte necosită. 
Cărăruia de lângă hat abea se desluşea din desișul 
florilor. 

S'a repetat scena din sara cu cerul înstelat. Îmi 
lua ochii mândra podoabă a câmpului înflont. Nu 
mi-aş fi închipuit niciodată că există aşa de multe 
flori strânse grămadă. N'aș fi bănuit că și florile au 
magia stelelor, te pot ţinea'n loc şi-ţi stârnesc fiorul 
din lungul spinării, semn de emoție puternică. 

Atâta noian de forme felurite, de culori variate, 
atâta frăgezime şi gingăşie, nu mi-a fost dat să pri- 
vesc niciodată. Cine le-a făcut aşa de mândre? Cine 
le-a sămănat atât de multe, într'o îngrămădire apa- 
rent fără mesteşug, dar de fapt alcătuind o împleti- 
tură de culori mai măestrită decât a pânzelor pictate 
cu care mă chinuia tata la Louvre. 

De cum am dat peste câmpul, strălucitor sub 
bătaia soarelui, nam putut face un pas mai de- 
parte. 

Sunt singur printre ele şi totuşi aud glasuri, râsuri 
în jurul meu. Le salut şi mă salută. Unele îmi eli- 
pesc cu şiretenie, altele îmi trimet ştafete pe albinele 
de care aice nu mă tem. 

Mihai înaintase cine ştie unde. Credea că vin după 
e]. Când s'a întors şi m'a văzut în mijlocul florilor 
ca o statuie cu braţele întinse, dorind să cuprind to- 
tul, a crezut că mi-a venit rău. 

Cu paşi grăbiţi se apropie de mine: 

— Ce-ţi este? Nu mai poți merge? Târgovăţul a 
ostenit? 

Lam ertat. Florile te fac bun. Cu un surâs de mul- 
ţumire, îi spun: 

— Nu, dragă Mihai. Florile m'au oprit în loc. 
Te rog să mai stăm printre ele. 

Dupăce se uită spre soare, spuse: 

— Intârziem. Trebue să fie cam ceasul zece. Nu 
mai ajungem la Nichita. 

Induioşat totuşi de rugămintea mea, dupăce privim 
îndelung la flori, înaintăm încet printre ele. Din _vre- 
me'n vreme îmi spune numele celor mai boghioase. 
“Toate însă erau tot una în armonioasa lor îmbinare. 
Din loc în loc domina câte o culoare, bucăţi de pânză 
ţesută cu pietre scumpe, asvârlită peste pajiște. ci 
era albă de puzderia mărgăritelor, mai încolo devenea 
albastră, căci cicoarea le lua locul. Printre ele însă se 

ițau altele. Săbiuţa mai îndrăsneaţă îşi ridica florile 
ci trandafirii deasupra celorlalte : 

— Cine e mai frumoasă decât mine? părea că spune. 

Sânzienele cu flori mărunte şi dese, strânse în pâl- 
curi, răspundeau : 

— Cine împrăştie mireasmă mai dulce ca mine? 

"Toate aveau glas. 

Şi câtă delicateță în fiecare floare. Ochii albaştri 
de cicoare, resleţiți pe tulpina aspră, surâdeau galeş 
spre soare. Aveau o anumită expresiune de gingășie ; 
străluceau de bucuria vieţii pline. 

— Hei, Mihai, vino să vezi ceva. 

— Ce e2 răspunse tovarăşul nu tocmai cu voie bună. 

Când îi arăt ce m'a ţinut locului, s'a pus pe râs. 

— Se joacă fluturii de-a baba oarba. Și asta te 
mai opreşte din mers? 

Fluturi văzusem, dintre cei roşcaţi, de primăvară, 
rătăciii şi prin grădinița noas:ră. Dar 
vrei - patru fluturi la un loc, cu aripi albe 
şi pete por- tocalii, era pen- 
tru minece- 


va nou. Păreau 
| de flori desprinse 
R3i E - A RI din pajiște, ri- 

Sp dicate de o tai- 
nică suflare. 29 Purtaţi în bătaia soarelui, 
se lăsau ia- “% răşi deasupra mărgăritelor. 

Doi dintre ei se despărțeau de ceilalţi, se înălțau mai 
sus, cu bătăi dese de aripi, pare că şi-ar fi şoptit cu- 
vinte ce nu trebuiau înţelese de restul lumi. 

— Dacă laşi florile în pace, am să-ți arăt o mi- 
nune. | 

Rupe capătul înflorit de jaleş şi vâră un vârf de 
pai în gâtul unei flori. De sub coiful acesteia, se lasă 
două, limbi subțiri ca de şarpe. Ar vrea parecă să 
apuce paiul şi să-l scoată afară. 

— N'ai învăţat fecundaţia florilor prin ajutorul al- 
binelor? Aici vezi mecanismul prin care floarea aruncă 
polenul pe spinarea insectei, cât aceasta se căsneşte 
să ajungă la nectarul din fundul potirului. 

Acum să mergem. Nu vreau să-mi calc făgăduiala de 
a ne întoarce la curte cu pădurarul. 

Cu regret adânc, cale în urma lui. Pajiştea se ră- 
reşte. Cărarea trece printre tufe dese de sor-cu-frate, 
vârf cu numeroase stegulețe tricolore. Câteva tufe 
de Sulfine înalte, mă mângăie pe obraz cu florile lor 
galbene, mirositoare. | 

Cortina a căzut. Mă uit îndărăt ca să mai pri- 
vesc strălucirea pânzelor ţesute din cicoare şi mărgă- 
rite. 

M'am despărţit de nişte prieteni dragi pe care nu-i 
cunoscusem mai înainte, dar care m'au prins deabi- 
nele în mreje. 


Pi 

Cât am stat printre flori, nu m'am simțit străin. 
Făceam parte dintre ele. Bucuria lor de viaţă mia 
cuprins şi pe mine. 

Natura nu te chiamă anume spre podoaba îmbră- 
cămintei cu care se găteşte, Dacă ai ochi spre a pă- 
trunde în taina sufletului ei, atunci devine ca o mamă 
bună. i simţi mângâierea. 

Curios, curios, îmi ziceam în mine. De unde răsar 
asemenea gânduri? 

E de sigur tot Natura care mi le şopteşte, drept 
răsplată că n'am trecut nepăsător prin mijlocul odoa- 
relor ci scumpe. - 

Se putea? 


CAPITOLUL VI. 
PĂDUREA 


La marginea pajiştei înflorite, Mihai ridică iarăşi 
privirea cătră cer. 

— Hai, nu mai întârzia printre flori. Altfel nu 
ajungem nici până sară la casa pădurarului. Ş'apoi 
mi s'a făcut foame. Uite, e aproape de amiază şi până 
la şipot mai este drum lung. 

Spunând vorbele din urmă îmi arătă soarele. Am 
rămas nedumerit cum ştie să citească pe cer ceasul. 
Nimerise atât de bine. 

M'a lămurit. 

— “Ţăranii au ceasornic? Ei îşi împart ziua după 
mersul soarelui. Nu e cine ştie ce filosofie. De altfel 
ai învăţat şi tu că umbra se micşurează cu cât soarele 
se urcă pe ceriu. Uită-te la umbra ta şi vei vedea că 
e aproape de amiază. 

Aşa e, mi-am zis în gând. Nu bucheriala cărții e 
totul, ci simţul de observare şi judecata dreaptă. Altfel 
țăranii ar da mereu în gropi. 


N a 

Hotărit lucru că Mihai ştie mai mult din viaţa 
reală decât mine, căruia i-a fost închisă marea carte 
a naturii; din ea a prins el atâtea. 

— Pe aice e drumul pădurii, spun tufele des> de 
sor-cu-frate. 

— Veniţi după mine, repetară vrejurile de rugi, 
în care mam împiedicat, simţindu-le colții ca de 
sârmă ghimpată. 

Fără să prind de veste, mă trezesc într'o tainică 
semi-umbră. Ajunsesem sub bolta de frunzar. La în- 
ceput câteva şuviţe de soare se mai jucau printre cren- 
gile rărite. 

Și apoi dintr'odată au dispărut razele, ce dădeau 
viaţă câmpurilor şi farmec florilor. 

Acum... umbra m'a învăluit. Bolta de frunzar a oprit 
lumina și căldura soarelui, folosindu-le pentru zidirea 
stâlpilor care o susţin. 


Doriam să cunosc pădurea, căci nu am văzut-o nici 
odată. În mijlocul ei, în liniştea ce mă înconjura, fui 
cuprins de o neînţeleasă frică. Poate că de vină au 
fost şi poveş ile Frăsinăi care nu pomenea de pădure 
fără lupi ori hoţi. 

Păşeam într'o lume fantastică. De jur împrejur 
numai trunchiuri de copaci, drepți, argintii, cu pete ŞI 

PĂDUREA sa 
încondeieri negre în cur- 
meziş. În ncliniştea ce mă 
cuprinsese, petele păreau 
ochi, încondeierile sprin- 
cene. Arborii căpătau în- 
făţişări de fiinţi schimono- 
site. Unele îmi râdeau iro- 
nic ; sprincenele altora ară- 
tau încruntare. 

Un sgomot de metal 
m'a făcut să tresar. leşea aaa 
din frunzişul mort răscolit de paşii grăbiţi ai lui M:- 
hai. Pe urmă din tihna pădurii, mi se păru că prind 
valuri de şoapte, când mai intense, când mai slăbite. 
E glasul fiinţelor schimonosite, îmi ziceam. Se sfătuesc 
asupra soartei mele. 

Ca şi când nu erau îndeajunse straniile sensaţii ale 
adâncului pădurii, peo creangă uscată din' fața mea, 
dintr'un mototol de pene luciau două rotocoale fos- 
forescente, îndreptate ţintă spre mine. Am uitat de legea 
cercetaşului : „„Cercetaşul nu se cade să ştie ce e frica”. 

Instinctiv căutam ajutorul lui Mihai. Dispăruse. 
Groaza mă cuprinsese deabinelea. Noroc că în mo- 
mentul când eram să ţip, aud glasul tovarăşului 
meu ; 

— Heep! Heep! Intr'acoace. 


CE TES IES RE 

Pe In căutarea izvorului, apucase 
înainte, scoborînd o costișă, ce-l 
făcuse nevăzut pentru mine. 

Fa — A fost o buhă ce se odih- 
Ep nea, îmi spuse Mihai, aflând de 
întârzierii mele. Şi râse. 


cauza 
— E vremea să mâncăm. Am găsit şipotul. 
Am râs și eu mânzeşte. Nu-mi trecuse încă spaima. 


a 


Când m'a dus tata întâiași dată la un concert sim- 
fonic, la început m'am distrat. 

Mă uitam fie la marea de capete ce umplea sala 
Ateneului, fie la figurile aurite de pe bolta largă, 
smei cu coada încârligată, sau mă căsneam să înţe- 
leg rostul literelor mari de pe păretele sălii. 

Urmăream în special arcușurile, care se lăsau şi se 
ridicau, ca mişcate de acelaş mecanism. Privirea se 
oprea mai cu samă la contrabasistul cu barbă mare. 
Uneori mi se părea că scoate sunetele cu grea casnă 
din instrumentul gata să-l scape din mână ; se apleca, 
apăsând arcuşul, de făcea să sbârnâie strunele mai 
puternic. Alteori se dădea pe spete, mulţumit. Surizând 
abea le atingea. 

Mă atrăgea şi toboșarul; mult mă minunau măes- 
“+a şi iuțala cu care amuţea bubuitura, punând palma 
pe pielea tobei, după ce o lovea cu furie. 

Deodată surlele şi tobele amuţiră. Se mişcau trăgănat 
numai arcuşurile. De pe urma lor ieşea o tânguire 
omenească, acum mai plângătoare, acum mai duioasă. 
Sunetele mă'nvăluie ; privirea îmi ieste pironită asu- 
pra violoncelelor. Simt că-mi bate inima mai tare. 
Pare că o mână nevăzută m'a prins de ceafă şi-mi 
înclină capul. Nu mai văd nici oamenii din sală, nici 
smeii bronzați. Imi tremură bărbia, mi se umezesc 
ochii şi un fior îmi străbate prin trup. 

Când miau trezit ropotele de aplauze, mam în- 
trebat: Ce s'a întâmplat? De ce tremurul? De ce 
plânsul? 

Acesta e farmecul muzicei, îmi şopteşte cineva ne- 
văzut. Da. Aceasta trebue să fie muzica. Te simţi 
vrăjit, luat pe aripi şi dus departe în lumi necunos- 
cute. 

Acelaş tremur nelămurit de emoţiune m'a cuprins 
când am dat peste ochiul de apă limpede, adunată 
din ţârâitul şipotului, lângă care Mihai dzschisese 
sacul cu merinde. 

Copacii se retraseră puţin la o parte, de se oglin- 
dea în apă lumina cerului ca de sincală; vârfu- 
rile arborilor formau o ramă întunecoasă. Pe fundul 

lăcuşorului, frunzele de fag au aşternut o zale de 
bronz, bătută cu tot soiul de pieire scumpe după 
jocul luminii de sus. O campanulă albastră îşi apleca 
floarea delicată, născând altă floare în împărăţia apei, 
a cărei faţă, ca oglinda de netedă, din vreme'n vreme 
tremura, lovită de lopeţelele lungi ale unei insecte, ce 
patina cu mişcări svâcnite. De jur împrejurul ochiului 
de apă s'a adunat o cunună de floui, chemate de lu- 
mină şi umezeală. 

Ce minunată e magica măestrie a naturii, de a 
creia aproape din nimic, colțuri de ncîntrecut farmec. 
Un mănunchiu de lumină în umbra pădurii, a tran- 
sformat ochiul de apă limpede într'un iablou viu, ce 
te captivă. 

In faţa lui, aceiaşi emoție bruscă şi intensă mi'a cu- 
prins, ca şi la cca dintâi simfonie ascultată. Muzica 
e înrudită cu Natura? Omul e în măsură să-i fure 
meşteşugul de a dobori prin frumos? Dar oare de di- 
mincaţă nu trăesc şi eu într'una în simfonia naturii, 
care cu neîntrecută închipuire împleteşte din câteva 
sunete, din crâmpeie de raze, câţiva stropi de culori, 
ademeniri care-ţi captivă sufletul? 

In sfârşit am avut şi eu prilej să aflu ceva din tai- 
nele natunii. 

Prin contrast, gândul se îndreaptă la vremea per- 
dută de până acum, la închisoarea în care fui crescut, 

OR 


fără intensa plăcere atât de lesne de aflat. Am fost 
lipsit de ademeririle naturii. prin neînţelegerea vieții 
adevărate, de către cei care m'au crescut, acasă sau la 
şcoală. 

— larăşi te-ai oprit în loc? îmi strigă Mihai, de 
astădată cam supărat. Ce ţi-e şi cu târgoveţii aceştia. 
Rămân stană de piatră în faţa unei flori sau a unui 
huhurez. Ce? Nu le-ai cunoscut toate acestea din 
citirea isprăvilor lui Nils Holgerson al tău? Dacă 
ştiam că te vei opri, aşa, la tot pasul, nu-mi mai bă- 
gam cap sănătos sub evanghelie. Vino la mâncare; 
ne apucă noaptea'n pădure. 


Auzeam adesea vorbindu-se de fericire. Ce fericit 
sunt! Câtă fericire !pomenea unul ori altul. Nu prin- 
deam înţelesul acestui cuvânt. 

Să fie oare fericirea, starea în care mă găsiam acum? 


Cât mâncam pânea cu unt şi puiul fript, învălit în 
frunze de hrean, la muzica şipotului, un gând drăcesc 
îmi fulgeră prin minte. Era de altfel ecoul celor spuse 
de Mihai: „ne apucă noaptean pădure” şi amin- 
tirea lui Robinson Crusoe, care îmi deşteptase adesea 

visuri de copil, curajos numai în tihna şi căldura pa- 
tului. 

Pădurea... ; necunoscutul... ; buha cu ochi de sticlă... 
Ce-ar fi dacă aş petrece o noapte în mijlocul pădurii 
ca şi RobinsonCrusoe? 

Gândul încolțit, a chemat altele după el. Urzala 
unui plan s'a săvârşit. 

— Dacă destăinuesc lui Miha: gândul meu, de si- 
gur că nici nu va vrea să audă. Și el e cercetaş. Ii 
eram dat doar în samă. Cuvântul e cuvânt. 

— Mihai, să nu faci satul de ruşine, i-a spus 
Oncle Jean. 

Gândul însă mi se înfipse în minte ca un cui. Mă 
chinuia. Uitasem că sunt cercetaş, „curat în gând, 
în vorbă şi în fapte”. Robinson Crusoe pusese stă- 
pânire pe mine. 

Dar cum să aduc la îndeplinire o dorinţă fără în- 
ţeles, răsărită aşa, dintr'odată? Să mă fac obosit? 

Intâmplarea adesa hotăreşte. 

După ce am închis sacii, pornim la drum. Văd că 
dela o vreme Mihai se uită'n dreapta, se uită'n stânga, 
ca şi când ar fi perdut ceva. 

— Ne-am rătăcit? întreb eu sfios. 

Mihai nu mi-a răspuns. După frământările lui însă 
am înţeles că aşa e. N'am vrut să-l mai supăr; pă- 
şeam după el smerit ca un copil vinovat. 


LU) 

Urcuşul a început să fie anevoios. Nedeprins cu 
osteneala umbletului, sacul din spinare mi se păru greu. 
Fagii nu mai erau drepți. Aplecaţi, cu multe cio- 
turi, arătau truda. Rădăcinele păreau nişte brațe vân- 
joase, căsnindu-se să țină greutatea trunchiului. Lă- 
murirea se arătă îndată. Terenul devenise pietros. Col- 
ţuri de stânci se iveau printre rădăcinele ce le cu- 
prindeau încolăcite în desnădejde. Era urcuș de munte. 
Tufele de ferige întăreau aparenţa. 

Mihai se arăta tot mai necăjit. Cât mă odihneam 
pe pătura de piatră răsărită ca o prispă, el se svâr- 
colea de colo-colo, căutând cărarea. Intârziaţi la flori 
şi izvor, soarele care nu ştia de noi, se lăsase spre 
asfinţit. Neliniştea începuse să-mi întunece dorinţa, 
căci locul nu era cam potrivit pentru a imita pe Ro- 
binson. 

In sfârşit într un târziu, printre trunchiurile de fag se 
arată cerul. Am ajuns 
la marginea pădurii, 
dar nu la locul cu- 
venit. 

— Nu e nimic, 
caut să-l încurajez pe 
Mihai. Vom petrece o 
noapte aice; vom a- 
prinde un foc sdra- 

văn. De mâncare avem. Robinson Crusoe a trăit mai 
rău. 

Fără să vreau, mi-am trădat gândul. 

Mihai era prea supărat, ca să-l prindă. 

De altfel natura iarăși şi-a arătat măestria de a 
lecui grijile. Priveliştea era măreaţă. 

Pădurea se întindea peste toate dealurile din jur. Ii 
cunoscusem taina lăuntrului. Acum îşi arăta podoaba 
învestmântării. Îndesate unele în altele, coroanele ar-: 
borilor, păreau nori grei ce se rostogolesc pe costişă. Îci 
mai înălțate, dincolo mai rotunde, destăinuiau greaua 
luptă după lumină. Un abur străveziu le învăluia ca şi 
când ar fi fost răsuflul pădurii. Ca din senin, frunzele 
unui arbore prind a tremura. Foşnetul trecu din vecin 
în vecin. Ai fi zis că o putere nevăzută a suflat asu- 
pra lor. 

Soarele lăsându-se după deal loveşte plin margi- 
nea pădurii cu un mănunchiu de raze mai roşcate. 
E. un decor de operă. 

Scoarța copacilor se polei ; sprincenele căpătau o 
expresiune mai omenească. Umbra trunchiurilor se 
aşternu desluşit pe arama ciocănită a frunzarului 
uscat. 

Mi-am adus aminte de o fotografie mare de acasă, 
după un tablou de Andreescu. Auzeam pe tata că ori- 
ginalul, cât păretele, impune prin contrastul dintre al- 

bastrul cerului, roşaţa frunzarului şi albul trunchiu- 
rilor. Spunea că pictorul român ce l-a făcut, bate pe 
Grigorescu prin măestria cu care a redat taina. li- 
niştei de pădure şi melancolia apusului de soare 
din toamna târzie. Nu l-am prea înțeles atunci. 
Înaintea mea aveam însă acum icoana tabloului lui An- 
dreescu, care-mi spunea ce însamnă un mare artist. 


La realitate ne aduse un lătrat. Dinspre plaiul 
dealului năvăli spre noi un câne înfuriat. Oprit la câţiva 
paşi, proptit în picioarele de dinainte, ne lătra 
mereu. Cât ai clipi am fost în picioare, cu beţele 
gata de apărare. 

Cercetaşul n'are frică. Dar când din senin, la mar- 
gine de pădure iese o dihanie ca aceasta şi te latră, 
stârnind ecoul printre dealuri, cât de cercetași eram, 
ne-am speriat. 

Spaima crescu fără voie, când se arătă şi o na- 
milă de om. Omul e mai fioros decât animalele, dacă 
apare în singurătatea în care ne găseam. Poveştile 
Frăsinei au căpătat viaţă. Pădure... lupi... hoţi... val- 
vârtej se rostogoleau, cel puţin în mintea mea. Dă- 
dusem toate pe una. 

— Nea, boală, se răsteşte omul la câne. 
Răzămându-se cu pieptul în vârful bâtei, îşi în- 

dreptă privirea spre noi, neîncrezător : 

— Da cum se face de aţi răsărit prin meleagurile 
noastre? 

— Apucasem spre casa lui Nichita, pădurarul, și 
ne-am rătăcit, răspunse repede Mihai, cu glas mai ri-. 
dicat ; se simţea că-și dădea osteneala să pară liniştit. 

— Casa lui Nichita? D'apoi aice sunteţi pe Ho- 
bana. Nichita e cine ştie unde, peste deal. 

În vremea aceasta s'au mai arătat doi câni, miţoși, 
cu lătrat repezit şi ascuțit. 

— Încolo boalelor! La lupi nu daţi, dar la nişte 
copii vă repeziţi. Teo! la stână! 

Mi: s'a luat o piatră de pe inimă. Dihăniile sunt 
câni, iar năluca ieşită din pădure un cioban. Am prins 
cura). 

„— Da dincotro aţi urcat? 

Îi spuserăm drumul. 

— Aţi apucat greşit. Dela şipot trebuia să vă în- 
toarceţi pe cărarea pe unde aţi venit şi apoi să ur- 
cați dealul. Ei, dar nu-i nimic. Bine caţi dat de 
oameni. Dar a cui sunteţi? 

Când a auzit că Mihai e feciorul învățătorului din 
Avrămeni, şi-a dat căciula pe ceafă, cu o simplă clă- 
tinătură a capului: 

— Cine nu-l cunoaște pe tatăl D-tale. Uite pozna! 
Te-ai pocit cu hziaele istea. Mi se părea mie că-mi 
eşti o faţă ştiută. N'ai zis D-ta la strană Tatăl Nos- 
tru, an, în ziua de Ispas? Dar Dumnealui a cui e? 
arătându-mă numai din cap. 

Când i-am spus că-s nepotul stăpânului Avrămenilor, 
a arătat mare bucurie. 

— Iaca îmi pare bine. Să-i spui boierului că te-ai 
întâlnit cu Gheorghe a Mâăndicăi, cel cu stâna de an 
de pe Avrămeni. | 

— Ei bată-vă să vă bată de copii, rosti apoi cu 
bunătate. V'aţi gândit că aveţi să mâneţi la stâna din 
Hobana? Fugiţi haitelor în colo! Hai liniştiţi-vă o 
dată. 

Pornirăm spre stână. Noi înainte, ciobanul în urma 
noastră mai într'o parte, ca să ne apere de cânii, 
care se repezeau într'una la noi. 


CAPITOLUL VII. 
STÂNA 


Ce să spun? 

Uitasem de toate ; de neliniştea mamei ca și de ne- 
cazul lui Mihai. Eram în nori. Să văd o stână; să 
dorm la stână! Nici nu visasem vreodată. Auzisem de 
stână, dar nu mi-o închipuiam cum ar fi. 

N'a fost drum tocmai scurt. Am întrat din nou în 
pădure ; în amurg, se arăta mai fioroasă. Poate din 
pricina aceasta mi s'a părut şi drumul mai lung. 

Ajunşi din nou la loc deschis, pe cer pluteau câteva 

dungi de nori, tiviţi 
cu foc. Ceaţa se cer- 
- nea peste pădure. 

Am rămas sur- 
prins. Stâna era o 
i colibă de nuele, în- 
văluită de un fum 
argintiu, ieşit prin- 
tre crengile acoperi - 

şului. Ultimele oi treceau prin strungă. Cu o svâc- 
nitură dădeau să scape. Prinse de coadă rămâneau 
iniştite. După câteva sunete cadenţate ale laptelui lo- 
vind doaga doniţei oaia era liberă ; sbughea voioasă spre 
tovarăşele ei, îngrămădite una'n alta în colţul ţarcului. 

— Dacă vi-i răcoare, dormiţi în stână, spuse cio- 
banul. 

Inlăuntru era pământul gol, bătut în jurul focului, 
cu cârligul pentru ceaunul de mămăligă deasupra. În- 
colo numai putineie, budăie, cojoace şi câteva caşuri 
la svântat pe o poliţă. 

— Dacă nu, dormiţi pe leasa deafară. 

Eram mai bucuroşi ; patul de nuele împletite avea 
acoperiş de fiunzar. 

— Viaţa neolitică în era electricităţii, îmi şopteşte 
învățatul meu tovarăș. 

Mai simplă locuință ca stâna de nuele nu mi-aş 
fi închipuit. In afară de ceaun, toate uneltele erau de 
lemn. 

— loane, dă fuga şi adă un braţ de fân, fu po- 
Tunca scurtă. 

Obosit de drum şi mai ales de emoţiunile prin care am 
trecut, am închis ochii îndată. Mă ameţise şi mireasma 
fânului cosit de sub cap. M'am trezit însă în puterea 
nopţii. M'a deşteptat strănutul unei oi sau acel pre- 
lung Uhuu! Uhuu! venit din întunerecul pădurii? 

Multă vreme n'am mai adormit dar nici cu totul 
treaz nu eram. Visam ? | 

Din spre pădure se abătu o uşoară adiere cu vagi 
sunete domoale. Era foșnetul frunzelor clătinate de 
sborul zinelor? 

Mă cuprinse o plăcută toropeală; se amestecau 
deformate, cele văzute şi trăite peste zi cu amintinile 
depărtate. Printre stelele mai sclipitoare decât oricând 
se arătau chipuri, străvezii ca norii, în care mi se părea 
că recunosc faţa mamei, a Bicăi. Pe urmă dispăreau ; 
în locul lor jucau mici rotocoale sticloase, ca şi acele 
din pădure. Auzeam răsuflarea oilor din țare, mono- 
tonele scârţiituri de greeri, amestecate cu susurul 
adierelor din frunziş. 

De unde-va, din fundul văii, un val de frig făcu să 
mă strâng ghem. 


[] 


f 


Când m'am trezit, era ziuă. Oile plecaseră la păs- 
cut, iar pădurea tremura de glasul înaripatelor, care 
proslăveau revenirea soarelui. 

— Să mergem, comandă M'hai. Să împărţim fră- 
ţeşte ce vom căpăta. Bine că nu sa întâmplat mai 
rău. 

Conduşi de un băetan dela stână, apucarăm tot prin 
pădure pe drumul ce ducea cătră Nichita. 

Cât am făcut nu ştiu. La o cotitură pădurarul răsare 
înaintea noastră, cu puşca la spate şi cânele după el. 

— Se face asta cuconașule? Sa împănat pădurea 
în căutarea Dv. 

Fu admonestarea blajină, cu un surâs de bucurie 
că am fost găsiți. 

Şi iată cum au sfârşit cei doi cercetaşi prima lor în- 
cercare de a păşi liberi în lumea largă. 

Pe drum nu mă gândeam la alta, decât cum să-l scap 
din încurcătură pe Mihai. Bănuiam că totul se va 
sparge în capul lui. 

N'a fost nevoe de nicio apărare. L.-a scăpat drago- 
stea de mamă. Cum m'a văzut, ra'a cuprins de gât şi 
m'a sărutat lung pe frunte. 


Natura a înfăptuit încă o minune. 

Mai târziu ea mi-a fost de sprijin în grelele în- 
cercări prin care am trecut. Ea mi-a lecuit rănile, 
ba chiar mi-a salvat viaţa. 


CAPITOLUL VIII. 

Entusiasmul trecerii soldaţilor noştri peste culmea 
Carpaţilor, ne cuprinse şi pe noi cercetaşii. Îi urmă- 
ream după steguleţele înfipte pe hărţile expuse la 
toate vitrinele ; numirile localităţilor date în rapoar- 
tele oficiale ne erau însă, spre ciuda noastră, complect 
necunoscute, de şi apropiate de vechea graniţă. 

Prea curând urmă îngrijorarea. 

Cel dintâi Zeppelin sburase deasupra capitalei, cu 
sbârnâituri amenințătoare. Se răspândi apoi vestea 
că aeroplanele au făcut primele victime omeneşti ; 
groaza cuprinse pe toată lumea. 

Urmară bubuiturile de tun auzite în liniştea sării. 
Judecata nu mai putea stăpâni pe nimeni. 

Aşa era doar şi socoteala duşmană. 

Pe străzile capitalei treceau şiruri lungi de care cu 
coviltăr, încărcate cu femei şi copii, refugiaţi din 
satele amenințate prin înaintarea vrăjmașilor. Răs- 

pândeau svonuri de 
tot soiul, crezute fără 
nici un control. Și 
autoritățile  măreau 
panica. Tăinuit se 
trimeteau trenuri în 
Moldova —Pământul 
Făgăduinţii — cu tot 
ce trebuia evacuat. ar i n i se 

Veştile cele mai fantastice asupra cruzimii bulgari- 
lor, asupra purtării nemților erau socotite drept posi- 
pile. Intărite prin ştirile ziarelor de pe frontul de vest 
măreau mai ales îngrijorarea părinților. Impuşcarea 
femeilor, deportarea tinerilor, masacre, jafuri, incendii, 
tot cortegiul nebuniei deslănțuite, găsiau crezare, lă- 
murind. convoiurile zilnice de pribegi, fugind unde-i 
îndrepta Dumnezeu. 

In casa noastră începu tragedia. 

Se svonise, după isprava dela Tg.-Jiu, când nemţii 
au fost ţinuţi locului şi de copii, că asprimea duş- 
manilor se va îndrepta mai ales asupra cercetaşilor. 

Mama nu mai era de recunoscut. Slăbită de grijă, 
de câte ori mă vedea nu-şi putea ţinea plânsul. 

Sub copleşirea bubuiturilor de tunuri din ce în 
ce mai desluşite şi mai amenințătoare, hotărîrea fu 


luată. 

Voi pleca şi eu în Moldova, insula de salvare. 
Cum? Cu cine? Nimeni nu avea ideie. Atât ştiau: 
să fug din faţa duşmanilor, descrişi ca nişte căpcăuni. 
Astfel am apucat şi cu drumul pribegiei, singur 
singurel. 

Nu pot descrie scena despărțirii fără să-mi curgă 
şi azi lacrimile. Chiar tata, care nu ţin minte să 
mă fi alintat vre-odată, mi-a cuprins capul între 
palme şi m'a sărutat lung și apăsat pe frunte ; buzele 
îi tremursu, iar din colțul ochilor au picurat două 
lacrimi fierbinţi. Şi-a întors repede capul ca să nu le 
văd. 

Sărmanul! Presimţea oare că nu ne vom mai întâlni? 

De mama ce să spun? N'aş fi crezut-o capabilă 
de atâta îndârjită dragoste. Mă înlănțuise cu braţe de 
oţel, mă înăduşa cu săruturile, pe ochi, pe frunte, pe 
obraji, ținându-mă strâns la piept. 

Se zice că în ultima clipă, cei gata să se înece 
retrăesc viaţa toată. Cât nu mă puteam mişca de 
strânsura mamei, se desfăşura în minte până'n cele 
mai mici amănunţimi, întreaga copilărie trăită în casa 
părintească. 

La gară nu m'a petrecut nimeni. Am plecat cu un 
pricten al tatei, înalt funcţionar la căile ferate. Numai 
așa am căpătat locuri la Chitila, unde se formase unul 
din ultimele trenuri de evacuare. 

În gara de Nord sa dat un adevărat asalt. 

Maşina şueră prelung, pufăie din greu până ce în 
sfârşit pune'n mişcare vagoanele prea încărcate. Tre- 
nul avea înfățișarea unui strugure omenesc, oamenii 
aflându-se pe acoperiş, pe scări, pe tender, 

Calvarul începu. 

Starea mea sufletească nu o puteam încă desluşi. 
Făceam parte dintr'o lume nouă, a cărci grijă cra să 
se vadă cât mai repede în siguranţă. 

Oamenii fugeau ca şi bietele gazele, din savanele 
Africei încinse de foc. Cârduri cu cârduri se în- 
tâlnesc în goană nebună. Duşmanii din timp de li= 
nişte, carnivore alăturea de erbivore, au o ţintă 
comună : să scape de dogoreala ce-i ajunge din urmă. 
Nu este vreme de perdut. Nu văd nici prăpastia 
din cale, nici râul lat ce le taie drumul. Se feresc de 
foc, dar pier înecate ori strivite. Cele care scapă, da- 
toresc viața călcând peste cadavrele tovarășelor lor. 

Alte măşti, aceiaşi piesă. Dincoace fugeau oamenii 
în neştire. Mulţi au murit în drum. 

Împrejurările în care eram târât, ştergeau aproape 
cu totul pentru moment amintirea scurtei vieţi trăite. 
Am fost dus de mână; acum trebuia să dau singur 
din coate. Dacă aș 
fi rămas tot cel cre- 
scut în seră, m'aş fi 

simţit perdut. Cer- 
cetăşia ma salvat. 
Trebuia să bag în 
samă la tot ce mar 
ajuta să ies din în- 
curcătură ; trebuia să 
fiu mereu în veghe, 
judecata să-mi călău- 
zească acţiunea. 

Mediul era însă deprimant ; mizeria omenească con- 
centrată în cuprinsul unui vagon sdruncina orice chib- 
zuială. 

Până şi natura uitase de creaturile ei. 

Scenele din ladul lui Dante n'ar putea fi închi- 
puite într'un cadru mai nimerit ca acela în care se 
târa trenul încărcat de oameni. 

Cătră nord, părea sfârşitul lumii. Nori ca şi ca- 
tranul de negri se învolburau fantastic, rostogoliți 
de bătaia vântului. Sinistre pâlpâituri de flăcări îi 
luminau o clipă, mărindu-le bizarele schimbări de 
forme. Jocul vâlvătaielor, acum slăbite, acum înălțate 
până la cer, îţi dădea impresia unor limbi de foc 
scăpate din închisoarea pământului. Mirosul înțepă- 
tor ce ajungea până'n vagon trăda origina flăcărilor. 
Ardeau rezervoarele de petrol. Aşa hotărîse tactica 
militară, aceiaşi ca şi pe vremea lui Ștefan, când se 

dădea foc holdelor din faţa dușmanului, se otrăveau 
fântânele, se inundau șesurile. Omul cheamă în ajutor 
şi deslănţuirea puterilor naturii, numai să biruiască. 

Mai dureroasă era priveliştea cătră sud. 

Câmpia dispăruse, căci cerul plumburiu se lăsase 
la faţa pământului. În ceața de burniţală deasă ce tran- 
sforma ziua în amurg trist de iarnă, convoiul pri” 
begilor pe şosea, lung, neîntrerupt, nesfârşit, se târa 
ca un enorm vierme. Se distingeau numai siluetele, um- 
bre mai întunecate decât ceața. Care, căruțe, che- 
soane, bărbaţi, femei, vite, câni, câteva oiţe, umpleau 
drumul pribegiei. Copiii călcau mărunt ţinându-se de 
poala mamei ; mereu priviau îndărăt ; se aşteptau să 
apară din amurg balaurul cu limbi de foc ce avea 
să-i înghită. asi Size Sostă 

Dela o vreme Zi 
s'a oprit şi ma-, Sag 
şina ; nu mai 
putea trage în- 
cărcătura, peste 
măsură de grea. 
Ca dintr'un fur- 
nicar  răscolit, 
pusderia ome- 
nească roia în ju- 
rul vagoanelor. 
PO ii 

— Ce ne facem?, se auzea din toate părțile. 
Copiii ţipau, femeile se boceau, bărbaţii îşi frân- 
geau mânele. 


id 


“A doua zi mi-a fost dat să trec prin botezul fo- 
cului. Și acum mă cutremur, când mă gândesc la 
cea dintâi scenă din măcelul trăit, 

In jurul gării unde aşteptam minunea să ne ajungă 
vre-un tren de evacuare, stăteau îngrămădiți sute de 
civili şi soldaţi, aceştia scoboriţi dinspre munţi. 

O sbârnâitură străbate văzduhul. La început mai 
îndepărtată, se auzea tot mai întețit, mai strident. 

— Aeroplanele nemţeşti! 

A fost îndeajuns un strigăt, pentru ca panica să 
cuprindă mulţimea. Fiecare apuca unde nimerea 
peste câmpul deschis. O vâjâitură ca de meteor fu 
însoţită de o detunătură. Pasărea de pradă urmărea 
din văzduh mulţimea inofensivă. Altă vâjâitură, alta 
şi alta. Din ceriu plouă cu şrapnele. Sbârnâiturile 
slăbiră, se depărtară. 

Incremenisem sub un salcâm desfrunzit. Totul a 
durat câteva clipe. Murmurul mulţimii de adinezcri, 
se schimbă în ţipete asurzitoare. inta fu ajunsă. 


Obuzele căzură 'n plin. 
PI E ET IS DE Ser Ea 

Dumnezeule! Se poate atâta sălbătăcie omenească? 

“Cei cari am scăpat teferi alergam de colo, colo, unde 
auzeam gemetale. 

O biată femeie se târâia ca o broască, lăsând în 
urmă dâre de sânge. Spija îi retezase amândouă pi- 
cioarele. Ma: încolo un soldat fugea înspăimântat, 
ținându-şi cu mâna maţele ce ieşau din ruptura burţii. 
Unde căzuse obuzul în grămadă, nu mai puteai de- 
osebi nimic din frământătura de țărnă şi sânge; pi- 
cioare, braţe, păreau ţăruşi înfipți în pământ. 


— Batu-i-ar mama lui Dumnezeu! aud pe o femeie 
de lângă mine, rămasă prostită în mijlocul câmpului, 
cu mâna la gură. 

— Omul e mai slab ca un ou, îmi trecură prin 
minte vorbele auzite odată dela un hamal. 


CAPITOLUL IX. 

— Doamne! Dcamne! zici fără să vreai, când durerea 
te roade. Negăsind sprijin în tine, fără voie gândul se 
îndreaptă sus, acolo unde se spune că fiecare om Îşi are 
steaua lui. 

“Cu încredere am săutat iconiţa dela piept. Pare-că 
auzeam glasul mamei : 

„Maica Domnului te va păzi”. 

Drumul până la Focşani l-am făcut împreună cu 
trupa. Între frânturile de oştiri care se scurgeau sleite 
cătră Moldova, am întâlnit un ofiţer, prieten al 
familie: noastre. 

Ajunsesem sub ocrotirea cuiva. Ce se va întâmpla 
celor mulţi, voi suferi şi eu cu ei. În izolare, desnă- 
dejdea te omoară. Alăturea de alţii, prinzi curaj. 

Trupele îndreptate cătră Siret, fură adunate pentru 
apărarea porții unde se concentrau atacurile dușmane 
în graba de a termina cu România. înainte de iarnă. 

Inarmaţi cu tunuri şi 
mitraliere, nemţii n'au ţi- 
nut samă de puterea su- 
fletului omenesc. După 
hărțuelile de până acum, 
socotiră biruința ușoară, 
deci apropiată. La Siret 
însă s'au oprit în loc. În- 
suflețirea a ridicat zid mai 
puternic decât betonul şi 
gardurile de sârmă ghim- 
pată, 

Sa trezit în soldaţii noştri îndărătnicia atavică de 
a apăra „ţărişoara”, cum glăsuia, modest dar plin de 
mândrie, biruitorul dela Rahova. Nici foamea, nici 
ploaia de gloanţe, nici chiar mânia cerului n'au 
distrus îndârjita resistență ancestrală, lupta până la 
moarte, pentru pământul în care odihnesc părinţii. 

În zona tranşeelor, am căpătat o însărcinare de 
încredere. Ajunsesem telefonistul batalionului ccman- 
dat de ocrotitorul meu. Cabina telefonică cra când 
o scorbură de szleie, când coliba pentru paza 
viilo”. 

Luam parte la apărarea ţării | Nu mai eram un copil. 
Viaţa zbuciumată a stins amintirea moliciunii de până 
acum. Pe lângă mândria că sunt folositor, traiul nou 

ce-l duceam m'a făcut să cunosc însuşirile alese ale 
poporului nostru. 

Greşita educaţie căpătată, m'a ţinut departe chiar 
de un sat. Prejudecăţile timpurilor feodale înrădăcinate 
şi în casa părintească, a mea ca şi a multora ca mine 
destinaţi să luăm parte la conducerea ţării, m'au izolat 
de restul lumii reale. 

În linia frontului, mi-a fost dat însă să cunosc 
firea românului şi însuşirile ascunse sub cojocul miţos. 

Trăiam aice scrisul cu sânge al unui nou capitol din 
istoria neamului, pe care o învăţasem deformată în 
umbra evenimentelor universale. Acum îmi dădeam 
sama şi de durerea adâncului oftat al cronicazului 
moldovan, acel „Vai! Vai! Vai de tine ţară a Mol- 
dovei |”, ca şi de întârzierea neamului întreg la parti- 
ciparea binefacerilor culturii. Valurile sbuciamate care 
îl isbeau din toate părțile, în toate vremurile, un-i 
dădură răgaz nici să răsufle. 

Tranşeele dela Siret nu erau decât continuarea lup- 
telor unui popor, sortit să înfrunte năvala tuturor 
liftelor. Vârtejul puhoaielor omeneşti, aice la poalele 
Carpaţilor năşteau iuruşuri devastatoare, de nu lăsau 
linişte pentru temeinică aşezare. 

Creşterea greşită, familiară şi şcolară, mă deprin- 
sese cu desconsiderarea sumănarului, cu opincile tă- 
iate dintr'o piele de porc. Aici încolţi în sufletul 

meu dragostea cea mai sinceră față de cei care mai 
târziu au presărat cuprinsul țării cu leşurile lor. 
Îmi venea uneori să cad în genunchi înaintea sol- 
daţilor adunați din fundul văilor tăinuite prin che- 
marea clopotelor ; să le cer iertare, în numele celor 
ca mine, ţinuţi departe de cunoaşterea sufletului lor 
adânc, cu podoabe alese aflate abea în împrejurări 
nebănuite. În noroiul tranşeelor, în mizeria căsuţelor 
fără ferestre, mi-am aplecat fruntea cu smerenie în 
faţa virtuţilor, căutate în viața lui Franclin, dar atât 
de apropiate de mine, fără ca să mi le arăte cineva 
sau să fi avut prilej să le cunosc. 

Răbdarea era în sânge, nu adusă de nevoi ; curajul 
înăscut. Ciobanul dela sterpe,. se mulţumeşte, sus, 
în zloata vârfurilor de munţi, săptămâni întregi cu 

mămăliga rece din traistă şi cu câteva cepe drept 
hrană zilnică. În tranşee a rămas neschimbat, spre 
uimirea şi respectul ofiţerilor străini. Nici un murmur, 
nici o vorbă de răsvrătire ru se auzea. 

Frigul ori foamea, ploaia ori neodihna, nu înă- 
duşzu omenia proprie firii neamului, nici veselia na- 
turală a celui crescut în plină natură. 

Cum înceta şuerul obuzelor, izbucneau cântecele, 
glumele; prin ele se alungau necazuile. Fatalismul 
învingea frica de moarte. „Ce-ţi, este scris în frunte 
ţi-e pus”, călăuza pe cei ce se propuneau de bunăvoie 
ca ștafetă. | 

Până şi firea artistică, isbucnea din vreme'n vreme, 
ca şi la izolaţii stânci, din lunile cât se gândesc cu 
drag la ziua când în „Valea Dorului” vor întâlni ia- 
răși pe cei dragi. 

Făclia sufletului nu se stânge nici în domnia morții. 


CAPITOLUL X. 
UN OCHIU SENIN 


Vremea rea se înteţise. Gerul s'a lăsat mai înainte 
decât în alți ani ; pare că cerul hotărise un armistițiu 
între fiarele care se sfâşiau. 

Printre cei dintâi evacuați au fost şi cercetaşii adu- 
naţi din drum. 

Am plecat spre “Tecuci, unde mi-a fost dat să trăiesc 
primul popas mai omenesc, datorită unui comitet de 
doamne, care ne-au luat în îngrijire. 

Fu un ochiu senin, cu soare cald, dătător de spe- 
ranţe. Am rămas mai puternic influenţaţi de duio- 
şia femeiască, pentru că ne-a adus aminte de ulti- 
mele sărutări de mamă. Sunt legături gingaşe dar 
atât de strânse dela natură în cât nici anii, nici durerile 
nu le slăbesc. 

Scuturat de groaza celor câteva luni de mizerie 
concentrată, nu mă mai simţam acelaş. Băcţandrul 
fără griji, fără experienţă, moleşit de o creştere gre- 
şită, a rămas ca o umbră în pragul casei părintești. 
PO 

Eram altul; aspra viaţă trăită ma călit sufleteşte, 
Cunoscusem realitatea vieţii, ascunsă până acum pentru 
mine. 

Cândindu-mă în urmă, până la plecarea din Bu- 
cureşti, mă asămănam cu un puf de păpădie, purtat 
pe undele limpezi ale aerului. 

Drumul făcut, contactul cu oamenii care-şi împle- 
tiau zilnic surâsul firii sănătoase cu lacrimile nelip- 
site din viaţă, mi-a topit egoismul cu care fusesem 
deprins. Solidaritatea, cea mai specifică însuşire ome- 
nească, a încolţit şi în mine. Gloanţele trimese de cei 
care propovăduiau umanitarismul ideal, au deșteptat 
în sufletul meu conştiinţa nevoii unei comunităţi etnice. 

Mi s'a înfățișat limpede înaintea mea, ceeace pă- 
rinţii, şcoala, societatea în care mă mişcasem, mi-au 
ţinut ascuns. 

S'a lăsat pentru tot- 
dauna cortina asupra 
jocului de scenă artifi- 
cial, pentru care eram 
pregătit. Aflasem prin 
mine adâncul insonda- 
bil din sufletul popo- 
rului căruia aparţineam. 
Mă cuprinse răsvrătirea 
împotriva înţelegerii ta- 

„cite, convenţionale, a tuturor factorilor care încon- 
joară pe copil, pentru a-l ţărcui de semeni: printre 
care are să trăiască, pentru binele cărora se cuvine 
să muncească. 

Mintea copilului vioaie, dornică de impresiuni, era 
hrănită numai cu laudele virtuţilor străine ; i se -duceau 
înainte mereu figurile impunătoare, alese, ale omenirii 
întregi. Îl înstrăinau sufletește, reducându-l la un 
sclav al adulației altora. De cum am putut citi, Bi- 
bliotheque rose m'a înconjurat cu copiii altor neamuri, 
cu ercii altor naţiuni. În casa părintească, nu vedeam 
decât litografii sau cărți cu frumuseţile naturii din 
alte părți ale lumii, cu monumente istorice din alte 
ţinuturi. | 

Am păşit în şcoală. Păreţii sălilor de clasă, a co- 
ridoarelor de recreaţie erau împodobiţi cu evocările 
energiilor străine. Ni se făcea apoteoza tuturor nea- 
murilor, a tuturor țărilor, cu accente uneori de ad- 
miraţie comunicativă. În loc să întețască energia reală, 
educaţia de până acum m'a moleşit. 

Imprejurările mi-au smuls îmbrăcămintea mândră 
cu care alţii au căutat să mă împodobească. Am fost 
lecuit de boala oftaturilor după perfecţiunile omeneşti 
de aiurea. Scoala vieţii m'a readus la realitate. Mă 
simţam renăscut : o viaţă nouă pătrunse în suflet. Traiul 
scurt al adevăratei vieţi a măturat din jurul meu tot 

ceeace începuse să mă deformeze. Curtea îngustă a 
casei s'a lărgit. 


Am descoperit marea familie a neamului. 
Patria şi neamul îmi apărură ceva concret. 


Câtă deosebire de lumina palidă în care ni se 
presintă de obiceiu, la sezbările oficiale, sufletul şi 
fiinţa neamului nostru. 

Acum abea îmi răsărea limpede înaintea mea veş- 
nicia ideii de patrie ; înţelegeam şi îndemnul lăuntric 
al celor care mi se înfățișau drept eroi ai omenirii. 
De fapt activitatea lor era închinată înainte de toate 
țări lor. 

In acest chip şi suferințele îşi au rostul lor. Prin 
ele ajungi la bucuria adevărată, înviorătoare. Scopul 
vieţii se lămureşte mai limpede. 

M'am simţit ca după o boală grea, când sângele 
trezeşte puteri noi. 

Viaţa avea un alt rost, decât acel al mulțumirii in- 


dividuale. 


CAPITOLUL XI. 


SĂ NU DEA DUMNEZEU 
OMULUI, CAT POATE RĂRBDA 


In “Tecuci, m'am întremat îndeajuns ca să mă în- 
cumet a ajunge la laşi, socotit drept oază de siguranţă. 
Călătoria a fost însă din cale afară de anevoioasă. 
Viscolul astupa drumurile ; gerul schimba în ţurţuri 
aburii maşinii. “Trenul înainta încet, cu popasuri 
lungi. Frigul şi foamea stârneau desnădejdea. 'Iran- 
şeele îmi apăreau - ca zile de primăvară faţă de aspra 
vreme de acum, ce mărea nenorocirea, 

laşul primitor geme de lume. Pentru noi, ajunşi 
târziu, nu sa mai găsit loc de găzduire. Furăm în- 
drumaţi deocamdată spre subsolul facultății de me- 
dicină, clădire neterminată. Drept pat, am avut un 
maldăr de paie pe pământul răscolit de lucrători. 
Crivăţul şuera sinistru, străbătând printre crăpăturile 
păreților de scânduri. 

Totuş doborit de osteneală, moleşit de ceaiul fer- 

binte ce mi s'a dat, am adormit buştean pe pieptul 
tovarăşului chinuit de friguri. 

A doua zi abea m'am putut trezi, la sosirea comi- 
siunei de triaj, strânsă în jurul nostru ; represintam 
tabloul unei crâncene tragedii omeneşti. 

M'au găsit dormind pe un cadavru. Tovarăşul meu 
îşi dăduse sufletul peste noapte, fără să-i fi simţit 
svâcniturile morţii. Groaza deşteptării a. fost de ne- 
descris, mai ales când mi-am dat samă ce s'a petrecut 
şi mi-am îndreptat ochii spre cel adormit de veci, 
Foiau păduchii pe el ca dintrun muşuroi răscolit. 
Părăseau trupul înţepenit, pentru alt oploş, cald. Duş- 
manii mărunți erau acum mai temuţi decât obuzele ; 
victimele lor nu se mai puteau număra. Peste noapte 
au trecut şi la mine. Le simţiam mişcările iar ghiarele 
îmi scormoneau pielea, pare că ţineau să pătrundă 
mai repede în trup. 

De atâta mi-am dat samă. Am scos un țipăt dis- 
perat şi lumea se sfârşi pentru mine. 


Venit în fire, după câtă vreme nu ştiu, m'am găsit 


întrun pat curat; la căpătâi veghea o femeie. Mă 
mângâia pe frunte. O asemănasem îngerului ce se 

cobora adesea în patul copilăriei, când Frăsina se 
ridica tiptil de lângă mine, după ce mă adorimise cu 
o poveste. 

— S'a isprăvit, îmi şopti glasul de înger. Ai scăpat. 
Fie că i-a fost milă, auzindu-te cum chemi într'una 
pe mama, fie că tinereța vânjoasă a biruit, moartea 
te-a cruțat; a apucat spre alte paturi. Fii liniştit. 
Ai trecut încercarea grea. 

Încetul cu încetul mi-am dat seama unde mă aflam 
şi ce se întâmplase cu mine. 

În jurul meu, pat lângă pat; o mulţime de bolnavi 
se svârcoleau în ferbinţala tifosului exantematic. Cu 
cât mă trezeam la realitate, cu atâta aflam prin alții 
chinurile în care m'am sbătut şi eu. 

Nimic însă nu mă mai impresiona. Mă cuprinsese 
tiranica stăpânire a egoismului omenesc. Sleit de 
boală, ajunsesem în starea de beatitudine a convales- 
cenții. | 

— Îţi cunosc viața, mi-a spus supraveghetoarea. 
Am aflat de toţi ai casei : sora, mama, Frăsina, Oncle 
Jean. 

Acum auzeam şi eu pomenindu-se numele altor 
fiinţi scumpe, rostite în aiureala ferbinţelii. Nu-mi 
mai făcu însă nici o impresiune, când într'o sară, 
doi sanitari au luat pe vecinul de pat, înțepenit ca 
un trunchiu de brad doborit de secure. Ma sgu- 

duit o clipă scena de nebunie, întâmplată în odaia 
în care mă aflam. Un bolnav, dupăce se svârcolise 
toată ziua, cum se întunecă, îşi luă cearșaful în cap 
şi ca o stafie se îndreptă spre fereastră. O deschise 
şi se făcu nevăzut. La țipetele câtorva, era prea 
târziu. Bolnavul îşi sdrobise capul. 

Dându-mi sama prin câte am trecut, un dor nebun 
de viaţă luase locul depresiunei de după boală. Ti- 
nereța învinse. Repede m'am refăcut. 

— Nu pot să mulțumesc altfel, că am scăpat cu 
viață, spun la despărțire medicului-şef, decât punân- 
du-mă în slujba Dv. Ori ce-mi veţi cere, voi săvârşi cu 
dragă inimă. 

Și astfel am ajuns curierul de legătură între ser- 
viciul central spitalicesc şi celelalte spitale, reslețite 
în oraşul, care nu mai cunoştea liniştea obişnuită. 

Dela gară la spitalul Pascanu, dela Socola la spi- 
talul găzduit, aproape de Copou, în clădirea Semina- 
rului catolic, toată ziua eram pe drumuri. 

Deşi moartea dădea iuruş nebun pretutindeni, fu- 
rişindu-se nevăzută în toate casele, patimile nu se 
liniştise ; se țesau intrigi, crgiile continuau, ca şi când 
nimic nu sar fi întâmplat. În fața primejdie: care 
ameninţa fără să ştii de unde va răsări, oamenii erau 
ca împietriţi la durere. 

Şi doar erau scene neînchipuite ; una din ele a fost 

trăită în faţa Spitalului de copii. Cum se cară butucii, 
aşa se duceau trupurile înțepenite, spre a fi puse în 
groapa comună. lnvelite numai înti'o pânză, crivățul 
le desgolea din ușa spitalului până la poartă. Asvâr- 
lite'n cutia căruţei, trupurile îngheţate bocnă se frân- 
geau ca nişte vreascuri uscate. Se aruncau claie 
peste grămadă cadavre ciuntite şi picioare ori mâni 
rupte. 

Nu se mai găscau scânduri pentru sicrie ; îngheţau 
stropi de vin turnați peste groapa cu greu săpată'n 
pământul, tare ca ferul. Trupurile devenite nişte pictre 
netrebnice, erau îngropate la un loc, cu frânturele de 
membre. 

Nici o lacrimă n'avea cine să verse. Nici măcar 
un bocet străin nu se auzea. Oamenii reprezentau nişte 
numere şterse dintr'o matricolă. Pe mormântul co- 
mun rar sc înfigea o cruce dz lemn, care avea să ţină 
scurtă vreme aminti : 
rea celor jertfiți pen: 

tru ţară, eroii necu- 
- noscuţi de pe urma 
cărora a răsărit o 
viaţă nouă. 

Dispăruse orice ur- 
mă de compătimire 
ori înduicşare. Am 

obiceiurile poporului wedda, primi- 


| ft Ceilan, care aruncă pe mort înpră- 
[i Fă 


revenit la 
_tivii din 


pastie 4 sau îl lasă pradă hienelor şi şaca- 
| llor. 

pe i sei Cu topirea zăpezilor, sosi 

Ace şi speranța de înviorare, 


anunţată de cei dintâi clopoței ieşiţi prin frunzarul 
mort, de sub spuma omătului. Suflul primăverii a aş- 
ternut covor verde peste spinarea Aroneanului. 

Clopotele vechilor biserici din bătrânul laşi, căruia îi 
fu dat să soarbă şi din păharul acestei amărăciuni, răspân- 
deau, în serile cu denii, mângăierea zilelor de izbăvire. 

— "Toate au un sfârşit, glăsuiau ele. Au trecut asupra 
țării zile de încercări şi mai cumplite. S'au uitat. Aşa 
e viaţa. Răbdarea aduce iar seninul. Ciumă şi foc, 
foamete ori năvala hoardelor tătăreşti, au aruncat adese 
ori jale adâncă. Durerea purifică. Imnul vieții se 
înalță şi din suferință. 

Bătiânul oraş, ca și Aziz-ldra de pe Insula feri- 
ciților, cu surâsul blajin și iertător, prinde a povesti 
din cele suferite în trecut. Chinunile nu-l mai sperie, 
căci speranţa în bine nu l-a părăsit niciodată. 

Neînsufleţitul are influență şi asupra celor însu- 
fleţite. Natura spală spuma omătului de pe coastele 
dealurilor, ca şi din sufletele omeneşti. 

Slavă ţie, ţară atât de încercată! Cei rămaşi își vor 
A . . - A fo . 
închina toată vlaga omului creator şi înfăptuitor de 
minuni, ştergând iute prin munca lor urma suferin- 
ţelor trăite. 


CAPITOLUL XII. 
SFÂNTA MUNCĂ 


Primăvara, laşul e de nerecunoscut. Dzalurile din 
jur îl întineresc ; florile de zarzar ori de liliac, frun- 
zişul proaspăt al arborilor, îl îmbracă în haină pri- 
menită. Măcar darurile naturii mai sunt menținute ; 
nu i le-a putut lua nimeni. 

Desişul frunzarului formează cadru potrivit caselor 
bătrâneşti, în care a domnit odată belșugul, ori biseri- 
cilor vestite, sfinte urme din vremurile de glorie. 

Bătrânul oraş capătă o seninătate, molipsitoare şi. 
înviorătoare. 

Speranţa învierii pătrunde şi în suflete. Suferin- 
ţele de peste iarnă sunt repede uitate, soarele cicatri- 
zând rănile naturii ca şi ale omului. 

Ei Din toate părţile ţărişoarii veneau veşti 

Pe bune despre pregătirea zilelor de biruinţă, 

j YPaşteptate cu deplină încredere. Nu se mai 
499 zăriau soldați sdrenţuroşi. Cântecele celor 
* echipați din nou, în marşurile prin oraș, 


SFANTA MUNCĂ SI 
(ITEC E EROS SII DETA III PI ED D DIIIPEI 
făceau să-ți bată inima. Lacrămi de nădejde ume- 
zeau ochii: tuturora, la vederea siguranții cu care pă- 
şeau mândrele batalioane de vânători mărunți sprinteni 
şi siguri de ei. 

Niciodată n'au putut să sune clopotele de Paşti, în 
laşul încercat, mai pătrunzătoare decât în primăvara 
aceasta. Nu anunțau numai învierea Mântuitorului, 
ori a naturii desmorţite din ger; vesteau speranţa 
în izbăvirea neamului întreg. 

Odată cu primele rândunele se anunţară și pre- 
vestitorii unirii de mai târziu. N'a fost zi mai sgudui- 
toare decât aceia în care voluntarii veniţi din toate 
părțile românimei au depus jurământul în faţa Regelui, 
ce avea să fie încoronat la Alba-lulia. Proectat pe 
cerul de safir, limpede şi luminos, în zarea largă de 
pe dealul Aroneanu stindardul tricolor căpăta mai 
adâncă vrajă de simbol. 


O schimbare s'a înfăptuit şi cu noi cercetaşii. Re- 
presentam doar armata de mâne, din vremea când câm- 
purile vor fi curățite de sârma ghimpată. Constituiam 
rezerva regenerării, a întăririi vieţii ce avea să urmeze. 

Goarna de chemare la muncă a sunat într'o bună 
dimineaţă şi pentru noi. 

Adusesem e dreptul şi noi multe jertfe. Tinereţea 
însă mai repede uită durerea. 


I. Siminnezeu. Piruluta Cercetazului. 

Cercetaşilor nu le şedea bine fără muncă, pentru 
folosul obştesc. Trebuia să fim şi noi productivi. 
Lia munca ogoarelor! sună glasul comandanților. 
Pământul restrâns al Moldovei cere braţe, ca să 
nu rărnâie petec nefolosit ; cere o încordare de care 
atârna în largă măsură şi biruinţa finală. 
„Cercetaşul e muncitor şi econom; el respectă 
munca şi avutul altuia”, nu se cuvenea să rămâie vorbe 
de paradă, fanfaronadă de bicisnici mândri. 


La muncă! poruncește gândul de salvare al ţării. 

La muncă! aşa cerea soarele şi câmpul; aşa cânta 
ciocârlia. 

Niciodată „prin noi înşine” n'a putut avea o pu- 
tere morală mai precumpănitoare ca acum. 


i-a 3 


Urcuşul pe dealul Paiului de lângă Vaslui, a fost 
ca asaltul unei cetăți necunoscute. 

Sorbisem o clipă ademenirile naturii, în sburdăl- 
nicia din pădurea Hobanei. l-am cunoscut aspra mânie, 
prin gerul şi viforul de astă iarnă. Nici nu bănuiam însă 


Pa 

câte mijloace nepreţuite posedă, pentru a ade» 
meni cătră fericirea deplină, legată de tai-4 
nele ci. ME.) 

Am luat în stăpânire că- d 
suţa cu lut pe jos, cu aco- îl saDă) 
periş de stuf şi prispă'n jur. ir Adi 
Sub un vişin nins de flori, printre care se jucau ca 
nişte fluturi aurii razele soarelui, era aşezată masa 
pentru mâncare şi citit. Alăturea, în scobitura ma- 
lului de lut, ne pregăteam hrana la vatra străbună. 
N'aveam nevoie de deșteptător. Păsărelele, cântând 
imn de slavă soarelui, ne chemau la truda zilnică. 

Ce ştiam mai înainte de sapă? Nu ţin minte să o 
fi văzut măcar odată. Ma mirat, ca neînțeles, un 
imn ridicat ei de cătră un scriitor italian, citit din 
întâmplare într'o carte: „Împreună cu sceptrul Re- 
gelui și cu cârja preotului, cu spada ostaşului şi cu 
condeiul poetului, ea e 'vrednică să! fie slăvită'n ge- 
nunchi”. 

Acum i-am cunoscut sfințenia ca şi minunile ce 
le poate îndeplini. Cu ea, numai cu ajutorul ei, în pă- 
mântul din faţa casei răsărea nădejdea regenerării 
noastre. Când cele dintâi vârfuri de fasolă încolțită 
tremurau gingaşe la sărutul soarelui, iar frunzulițele 
plăpânde de popuşoi strânse sul, se clătinau voioase 
la adierea vântului, am simțit în mine svâcnitura 

omului în stare să creieze lucruri măreţe. Braţele noas- 
tre şi sapa, strălucitoare ca argintul în bătaia soarelui, 
au supus pământul, făcându-l sclav voinții. 

Răzimat de coada sapei, cu mânecile suflicate şi 
pieptul “gol, priveam spre largul văii pe unde Ștefan 
a oprit puhoiul turcesc. În jurul meu natura era numai 
flori. De sus ningea cu petale de vişin ; în jurul gar- 
dului străluceau ca bani de aur, florile de păpădie, 
ori răspândeau mireasmă dulce, cele de Mierea-Ur= 
sului. 

Noi, copiii orașelor, prin muncă, plăcută îndeletni- 
cire, schimbasem paragina într'o grădină din care 
vom da hrană şi altora. Incolţise şi în noi mândria 
că puteam fi folositori, dar mai ales eram fericiţi că 
ştiam în sfârşit ce însamnă „sfânta muncă”, de pe 
urma căreia s'a schimbat faţa pământului. 


Slăvită muncă purificatoare! Abea acum mi-a fost 
dat să-i prind. rostul ei în omenire ; ea a înălțat spre 
cer făptura omenească, transformând-o în putere crea- 
toare. 

Sub influenţa ei, mă schimbasem cu totul. Până 
şi cartea căpătă o altă înţelegere, cea adevărată. Nu 
mai cuprindea sarbede pagini chinuitoare, ci răs- 
pândea glas de întremare. 

Natura şi munca, au mai (7 
înfăptuit o minune, de careţ 
mă cutremur şi azi când 
mi-o amintesc. să 

Un apus splendid def // 
soare, poleia vârful dealu-i 
rilor cu lumină trandafi-f 
rie. Din huceagurile viilor $ 
părăsite din Jur, privighito- Îi 
rile începură cântecul lor de Pg 
dragoste. 

M'am pomenit fără să prind de veste îngenunchiat 
pe iarba proaspătă şi cu iconiţa, dată de mama, dusă 
la buze. Ceilalţi tovarăşi m'au imitat, ca şi când o 
mână nevăzută ne apleca pe toţi spre rugă. Ne atrăgea 
pământul, ne apăsa cerul. 

Când ne-am ridicat, ne am privit unii pe alţii, cu 
ochi umeziți. Căutam cauza. Fără voie rădicarăm 
privirea în sus, de unde luceafărul abea sclipind, 
pare că ne glăsuia: 

— Aţi nimerit! 

Niciodată n'am dormit mai liniştit, ca în noaptea 
aceia. M'am simţit om! Trecusem bacalaureatul vieţii. 


E 

Celor mai mari, ne-a venit pcruncă să ne scoborim 
la colonia din Sculeni, pe malul Prutului. Apropierea 
examenului cerea să fim grămadă, spre o mai intensă 
pregătire. 

Sus pe dealul Paiului, făcusem ucenicia. Descope- 
risem puterea muncii. La Sculeni ne-am deprins cu 
sistematizarea ci. Acolo sus, eram în starea omului 
primitiv, bun observator şi descoperitor la tot pasul. 
Dincoace, la Sculeni, viaţa era ordonată, condusă de 
comandanţi încercaţi. “Trecusem la şcoala vieţii cu 
disciplina minţii, spre a ajunge mai repede la scop. 
Inaintasem la specializarea din societatea omenească. 
Cum reflectează o picătură de apă lumea'ntreagă, aşa 
era colonia noastră de cercetași ; o unitate din com- 
plecsul social. 

Era nevoe de lemne pentru bucătărie? Comanda 
se executa. Cu topcrul pe umăr ne înfundam voioşi 
în pădure, spre îm- 
plinirea datoriei. 

Trebuia să se pre- 
a) ; gătească cina? Să fi 

"văzut pe „Copiii ma- 
mei", deprinşi cu to- 
“tul deagata, cum îşi 
'frământau mintea ca 


Sica ra | 


să curăţe cu econo- 

mie cartofii. Colonia era în sama noastră ; noi eram 
stăpânii, noi slugile. Aflasem adâncul proverbului : 
„cum îţi vei aşterne, aşa vei dormi”. 

Braţele, faţa şi picioarele ajunseră bronzate, mânele 
cu bătături, iar talpa crăpată la călcăie. Eram însă 
voioşi, sănătoşi şi încrezători în puterea noastră. 

Ne minunam noi între noi, cei care ştiam cum trăi- 
sem acasă, închişi „să nu ne bată vântul, nici soarele 
să ne atingă". Câtă lenevire şi artificialitate nu se as- 
cundea sub aparenţa spoelii dată de carte şi creşterea 
în seră! Eram, dragă doamne, sorociți să reprezintăm 
exponentul vieţii, conducătorii eventuali, ai ţării. Am 
fi ajuns poate, ca şi alţii înaintea noastră, fără să ştim 
nici ce e truda, nici asprimea traiului în nevoi. Acum 
am devenit oameni desăvârșiți ; înţelepciunea cărților 
o întăriam prin muacă, o împlineam prin bătăturile 
dela mână. Aflasem ce este contactul cu pământul, care 


ne ţine pe toți. 


Aveam şi alte avantaje la şcoala vieţii din Sculeni. 
Din vreme'n vreme veneau din lași vizitatori ca să 
vadă înfăptuirea, la nevoie, a şcoalei adevărate. 

Unul din ei ne-a ţinut o conferinţă despre Beethoven, 
care m'a influinţat din cale afară. 

Surd, chinuit de boli şi mizerie, ajuns aproape la 
desnădejde, a găsit întărire şi scăpare numai în muncă 
şi în contactul cu natura a tot lecuitoare. Ea l-a susținut 
în „bucuria prin suferinţă”. Aceste cuvinte m'au im- 
presionat. „Bucuria prin suferință”! Le-am reținut 
ca un leitmotiv al vieții. 

Altă dată, întâmplarea a făcut să mă rătăcesc pe 
lângă un oaspete curios, care se depărtase într'un 
câmp de ciulini, de pe malul înalt al Prutului. Su- 
râdea netezind cu gingăşie florile ca tăiaten rubin, 
a plantei numai spini, pe care noi o blăstamam adesa, 
când din nebăgaren samă o atingeam şi ne lăsa pe 
pulpă dâre sângeroase. 

— Ascultă, tinere, îmi vorbi dela o vreme. Floarea 
e ca şi sufletul omului, iar suflete alese găseşti chiar 
la cei pe care aparenţa te face să nu-i bagi în samă. 
Natura n'are privilegiați. O buruiană ocolită chiar de 
vite, este împodobită cu tot ce poate 
fi mai gingaş ca formă şi culoare. 
Priveşte curcubăul florilor ; cu câtă 
delicateță frunzulițele spinoase, _tran- 
” dafinii, apără bobocii abea crăpaţi. 
set Caută şi înţelege surâsul de fericire 
“al flonlor desfăşurate, asemenea aceluia 

al mamei, transfigurată, când își pune copilul la sân. 
In tufele de ciulini, citeşti gama întreagă a senti- 
mentelor omeneşti. Planta e mută, dar fericirea, grija, 
durerea şi chinul le exprimă cu atâta „temperament””, 
încât ajunge să caţi spre ea mai cu atenție, pentru 
a afla un tovarăș în bucurie ori nevoi, după clipă, 
să capeţi deci o mângâiere tainică. Natura e una în 
om ori plantă. Sunt feţe deosebite ale sufletului ei 
înviorător, dacă îți dai osteneală să-l înţelegi. 

Lecţia asupra frumuseţii nebănuite a unor flori de 
ciulin mi-a rămas întipărită. Mi-a servit în viitor, 
căci adesea florile au împrăştiat norii adunaţi peste 
capul meu. Surâsul şi fericirea lor, mă făceau să 
zimbesc, uitând durerile. | 

Sus, pe dealul Paiului, trăiam între cer şi pământ; 
pământul era preocuparea de fiecare clipă, cerul con- 
templarea. Respiram aburii înviorători ieşiţi din viaţa 
brazdelor ; prindeam susurul tăinuit, molipsitor de 
nădejde, al seminţelor încolțite. 

Dincoace, valuri-valuri, ne veneau ştiri de pe front. 
Veştile de biruinţă și îndârjită apărare ne stârneau en- 
tusiasmul. Inima noastră bătea în unison cu a popo- 
rului întreg. Ajunyeau uneori şi veşti rele, dela noi 
şi de pe aiurea. Triunghiul morţii apăru drept fantoma 
desnădejdii ; purtarea ruşilor o laşitate de dispre- 
ţuit. Sufletele erau frământate. "Trăiam ca o corabie 

pe marea înfuriată, când urcată sus pe creasta valului, 
când ascunsă în adâncul prăpastiei de apă. 

Se vorbea serios de evacuarea cercetașilor. Ca şi 
la Bucureşti, trenuri încărcate cu bunurile statului 
plecau tăinuit, noaptea. Infrigurarea ne cuprinse pe toți. 
O scrisoare de acasă, căpătată prin Crucea roşie, îmi 
răscoli dintr'odată, vulcanic, amintirile celor rămaşi 
departe. Tata bolnav, mama necăjită, suflete chinuite 
de grijă, mă doreau, mă așteptau. 

Slăbiciunea omenească birui. 

Poate fi omul stăpân pe sine întotdeauna, ca să 
învingă ademenirile, de tot soiul, ieşite dintr'odată 
din necunoscutul tainic? 

Fapt e că mam trezit întrun tren de evacuare, 
ca păzitorul unui vagon încărcat cu lucruri de preț. 

Aice se sfârşeşte traiul meu în ţară. 

„Incepe lunga pribegie, de ani, în care mi-a fost dat 
însă, să aflu existența unui sentiment nou, de legătură 
nebiruită cu tovarășii de sânge. Am trăit îndelung, 
dureroasa fază a înstrăinării, dar prin aceasta m'am 
apropiat sufleteşie mai intens de colectivitatea din care 
făceam parte. 


CAPITOLUL XIII. 

Se vede că aşa a fost să fie. In faţa primejdiei pre- 
supusă ori exagerată, adesa judecata se dă biruită. 

Pentru ce am fugit din Bucureşti? Nemţii n au 
tăiat mâna nici unui cercetaş. 

Pentruce am primit să mă ure în convoiul de vagoane 
îndreptat cătră închipuita siguranță din Rusia? Spe- 
ranța de a ajunge la Bucureşti, îmi spuneam drept 
justificare. Ştiu cu dacă nu era de vină şi frica? Când 
trosneau pe front obuzele, fără nici un alt îndemn 
decât al instinctului de viaţă, toţi sc pitulau la pământ 
ori unde se aflau. 

Spaima doboară. 


Intr'o zi mă întâlni pe străzile Iașului, un prieten al 
tatei. 

— Ascultă, Tică. Eşti destul de mare ca să îafrunți 
necunoscutul. Eu plec la Moscova cu un transport 

important. Am nevoie de 
un paznic credineios. Nu 
vreai să vii cu mine? 
__— Dela Moscova, cine ştie, 
=> poate vei avea prilej mai 
lesnicios să străbaţi prin 
Suedia, cătră părinţii care 
se topesc de dorul tău. 

A fost îndeajuns să mi-i amintească, pentru ca să 
dispară orice şovăială. 


Aşa m'am pomenit în trenul, care nu m'a îndreptat 
însă decât târziu spre casă, după ani şi ani. 

Dincelo de Socola, turnurile subțiri ca nişte mi- 
narete ale Cetăţuiei rămasă'n urmă străluceau în bătaia 
soarelui de dimineaţă. Privindu-le, svâcniturile inimii 
aproape mă înădușau. În suflet pâlpâi deodată ideia 
de Patrie, de care mai înainte nu aveam decât o no- 
țiune nedesluşită. Se concretiza acum prin ultimele 
turnuri de biserici, rămase întipărite în minte. 

Huruiala tenului pe podul dela Ungheni mă trezi 
la realitate. Părăsiam contactul cu pământul în care 
am trăit o viaţă intensă, de şi scurtă. Niciodată nu 
s'a lăsat un val mai des de negură în inima mea. Până 
acum în orice clipă de desnădejde, vorbele înţelese 


„DESE E POSESIE PISTEI E SE ICEF E Cp DIE ZI Sa EI 


ÎNCEPUTUL PRIBEGIEI 93 
ERROR ECE E ZE E EC 77007 SEPI 
ale celor din juru-mi, îmi deşteptau speranţe de ajutor. 
Eram între ai mei. 

Acum pătrund în pădurea deasă a necunoscutului. 
Totul se va sprijini numai pe mine. Fi-voiu în stare 
să resist? 


Peronul larg al gării din Ungheni gemea de sol- 
dățime. Nu erau însă soldați români, cu mişcări 
vioaie 'şi priviri agere. Se târâiau de colo-colo făpturi 
molatice, cu căutătura stinsă, plesnind într'una între 
dinţi 'sâmburi de dovleac, a căror coji acopereau 
peronul. Pe toate feţele ceteai osteneala, nepăsarea 
ori plictiseala ; nici o sclipire de entusiasm. Printre 
aceşti soldaţi, purtând arma ca o bâtă, domnea o ne- 
desluşită amorţire, care ascundea poate cu totul alte 
gânduri: 

In armata rusă încolțise sămânța nedisciplinii. Ma- | 
gica influență de pâ- 
nă acum a Guvân- 
tului „[ar”, nu mai 
avea nici o putere. CR a 
Incepuse desagrega- (ial. LA 
rea blocului. Liber- 
tatea individuală fă- 
găduită, distruse co- 

hesiunea. Libertatea era însă înțeleasă ca o îngădu- 
ință pentru împlinirea oricărei dorinți, restrânsă deo- 
camdată la: mâncare şi vodcă. 

Inaintam încet printre dealuri trăgănate şi iazuri 
cu papură. E curios! Satele îmi deşteptară plăcuta 
amintire a locurilor părăsite. Trăiam în aiureala fri- 
gurilor? Visam? Casele crau aceleaşi, cu acoperiş 
strălucitor de stuh şi prispă de lut. Nimic deosebit 
în orânduirea curții, de ceeace lăsasem în urmă, din- 
colo de Prut. 

Vorbele prinse prin gări măreau nedumerirea, în- 
tărind îndoiala dacă trăesc ori visez. Auzeam graiu 
moldovenesc, atât de ușor de recunoscut prin trăgă- 
neala cuvintelor şi alunecarea silabelor. 

Crescuţi în şcoală cu privirea şi sborul gândului 
tot cătră apus, Prutul era socotit ca marginea dinspre 
Asia. Basarabia pentru noi plutea în nebulositate. Rea- 
litatea a fost cu atât mai surprinzătoare, neaştep- 
tându-mă ca trecând Prutul să dau peste oglindirea 
părții de ţară abea părăsită. 

Tragedia neamului din care făceam parte mi se 
învedera mai crâncenă, privind satele ca două pi- 
cături de apă asemenea celor de acasă. Doar şapca, 
cămaşa colorată şi ciobotele deosebeau aparent locui- 
torii. Era numai adaptarea superficială. Sub hainele 
schimbate de împrejurări, se păstra nestinsă origina 

comună. Graiul, credinţa erau aceleaşi, ca .la poporul 
de sub poalele Carpaţilor. | 

Drumul până la Chişinău mi se păru în acest chip 
scurt, pândind mereu satele ivite'n cale, unele pe lângă 
iazuri şi ascultând cu bătăi de inimă cuvintele înțelese 
ale curioşilor adunaţi prin gări. 

Chişinău îmi aduse aminte de laşi. Acelaş deal tră- 
gănat pe coama căruia se profila silueta turnurilor 
de biserici. 


A 


Pe urmă mă învălui întunerecul. Osteneala, emo- 
ţiunile zilei m'au doborit. 


Când am deschis ochii, în afara gării cu gard de 
plopi se întindea pustiul. Nici un sat nu se zărea cât 
puteam prinde, cu privirea. Ici şi colo cât un arbore 
resleţ în ogoarele, fără sfârşit se profila pe cer. 

Trenul a înţepenit în mijlocul acestui ocean al 
liniştei depline. Cât am stat? Cât vom sta? Nimeni 
nu putea da nici un răspuns. Se vorbea de încruci- 
şarea cu un tren militar. 

Aşteptarea neţărmuită, locul în care mă aflam, 
deşteptară amintirile, învăluite în tristeța născută de 
liniştea ce mă înconjura. Trăiam, în gând, cu cei 
lăsaţi departe, deşi nu le puteam auzi glasul. Le ur- 
măream numai gesturile. Păreau stafii ieşite din 
morminte : între noi stătea depărtarea ca veşnicia 
dintre lumea reală şi cea care nu mai îwvie. 

În sfârşit pornirăm. Dela o vreme în zarea înce- 
țată prinse a se arăta grămada turnurilor de biserici 
din Kiew. Tot mai deslușite, atrăgeau prin varietatea 
profilului lor. Unul nu se asemăna cu altul, nici ca 
mărime, nici ca arhitectură. 

Am trecut şi Niprul. De aici înainte aşteptările 
prin gări erau mai dese, mă nehotărite. Domnea 
înfrigurarea unor evenimente nebănuite. Se vedea a- 
ceasta după mulţimea trenurilor întâlnite, unele cu 
care ne încrucișam, altele cărora li se dădea precădere, 
lăsându-le să plece înaintea noastră. 

Noaptea târziu intrăm în sfârșit în gara Moscovei, 
cel puţin aşa am presupus deodată, după marile 
globuri electrice, rare e dreptul, ce o luminau. 

In adevăr sosisem la Moscova, socotită de ai noştri 
tot aşa cum mă gândeam şi eu la siguranța laşului, 
când am pornit din Bucureşti. 

Căzusem însă în groapă de lup. Am pătruns în inima 
ciclonului omenesc, simţit numai ca vânt ceva mai 

aspra la plecarea din Chişinău. Descompunerea autori- 
tății militare şi administrative începuse să-şi arăte 
rezultatul. Abea avu cine să ne îndrume spre părţile 
Crermlinului, unde se depozitase, spre siguranță dragă 
Doamne, tot ce aveam de preţ în săraca noastră ţară, 
Cu mari greutăţi, puturăm să cărăm ultimul tran- 
sport prețios, din rodul sudoarei celor câteva decenii 
de aşezare. 

Apoi totul se prăbuşi în jurul nostru dintr'odată. 

Bubuiturile de tunuri, ţăcănitul mitralierelor, ca în 
regiunea tranşeelor, anunţară focul deslănţuit pentru 
răsturnarea unei stări de lucruri, ce se credea așezată 
ca pentru vecie. Era mai grozavă impresiunea decât 
pe front. Acolo lupta era justificată. Măcelul părea logic 
cu toată sălbătăcia lui. Dincoace înverşunarea cu care 
se luptau fraţii între ei, avea un aspect mai tragic. 


L Simionercu, Biruinţa Cercetaşului. = 

Imi fu dat astfel să cunosc furia mulţimii care se 
îndemna prin strigăte ncînţelese, la îndârjită şi sânge- 
roasă nimicire fratricidă. 

Presiunea prea îndelung încătuşată, face să sară'n 
țăndări căldarea. Revoluţia care avea să reverse foc 
şi sânge peste întinsul teritoriu dela Nistru la Paci- 
fic, isbucni cu furie în inima ţării, acolo unde dor- 
meau de veci atotputernicii țari sub bolta impună- 
toarei biserici „Arhanghelului Mihail“. 


Haosul începuse. 


CAPITOLUL XIV. 


IN NECUNOSCUT 


Cândul de a ajunge la părinți, fu zădărnicit îna- 
inte de a fi fest încercat. Focul şi prăpădul se înte- 
ţise în spre apus. Puhoiul omenesc dintr'acolo se re- 
vărsa cu furie prin soldaţii fugiţi de pe front. 

Nu-mi rămânea alta decât să caut scăparea înspre 
răsărit. 

Până unde? Cine ştie. 

Iarăşi imaginea antilopelor, care fug din faţa ierbii 
aprinse, asemăna soarta oamenilor cu a celorlalte 
animale, când legile socotite stabile, nu mai au apli- 
care. Înaintea primejdiei, orice fiinţă, biped ori râmă, 
încearcă prin toate mijloacele să-şi salveze întâi viaţa. 

Acum când vremea aceasta este departe şi am scăpat 
cu zile, cele suferite într'o pribegie condusă mai mult 
de întâmplare, îmi apar ca o complectare a şcoalei 

vieţii. 

Mă asemănam cu rostogolul din Băragan, mânat 


aşi â 


i 


sI ryi 
Sula 

de vânt în direcţia în cotro bate, până ce se opreşte 
la adăpostul unui muşuroi, pentru a fi rostogolit mai 
departe după schimbarea vântului. 

Nu aveam numai grija drumului ; trebuia să şi mănânc. 
Banii -rămaşi i-am strâns ca iarba de leac; nu ştiam 
ce va aduce ziua de mâne. Ca să mănânc, eram silit 
să muncesc orice şi ori unde. Acesta a fost marele câștig 
din vremea pribegiei. Plătiam lenea în care mă de- 
prinsese ai mei până la războiu. Intenţia celor care 
ar fi continuat să mă facă să cresc în nesocotirea 
muncii a fost zădărnicită de împrejurări. 

Dar nu era numai atât. Marele câștig a fost sbu- 
ciumul sufletesc, în care continuu am trăit. Aluatul 
dospeşte mai bine cu cât este mai frământat. 

Nu alegeam munca, dar nici tovarășii. Am venit 
astfel în contact cu tot ce mizeria omenească a putut 
să producă. Învăţam însă, să cunosc mai bine su- 
fletul omenesc, adesa mai nobil sub sdrenţele vaga- 
bondului decât în strălucirea hainelor bogate. 

Florile de ciulin mi-au folosit la ceva. Inţelegeam 
mai limpede şi noţiunea Calvarului adesea pomenit, 
iar Goluota căpătase o concretizare. 

Şi astfel am fost lucrător într'o brutărie ţinută de 
nişte români, pribegiţi departe, spre Don ; în Grus- 
caia, am muncit la strânsul cartofilor alăturea de fa- 
milia unui preot ardelean. Dormeam adesea în şirele 

de paie, căci de frica necunoscutului ușile rămâneau în- 
chise pentru drumeţii cu sacul în spate. Mila dispă- 
ruse şi la cei cari băteau mătănii la icoane, dar mai 
ales la cei care împănau ţara răspândind destră- 
marea sufletească. 

Mereu împins în imensitatea stepei, nu ştiam ziua, 
unde îmi voiu pune capul seara. Groaza se răspândea 
din gură'n gură, din sat în sat, din târg în târg înles- 
nind înaintarea distrugerii puţin deosebită în formă 
de aceia a lui Tamerlan. 


Goana din faţa pericolului mi-a adus încă o mare 
învăţătură ; am aflat cu acest prilej cât de nestatornică 
este şi bogăţia. 

Pe vasul pe care mă urcasem, ajuns la Volga, m'am 
împrietenit cu un pribeag abătut, dar resignat. Numai 
e] singur din toată familia, a scăpat din catastrofă. 

Trăsăturile fine, mişcările, vorbele, arătau origina 
şi educaţia aleasă, sub îmbrăcămintea mojicului. Ne 
au apropiat întâi privirile. Din masca neîngrijită a feţei, 
încadrată de o barbă încâlcită, ochii trădau bunătatea 
sufletului. 

De cum m'a adus soarta în contact cu el, mă cap- 
tivă prin o tainică afinitate. Povestiream şoaptă a 
peripeţiilor, în colțul singuratec al vaporului, m'a 
câştigat cu totul. Imi ţinu loc de părinte prin sfa- 

turile şi mai ales involuntarele gesturi de mângâiere, 
cei aduceau lacrimi în ochi, repede şterse cu mâ- 
neca, spre a nu fi descoperite de privirile bănui- 
toare ale celor care necontenit căutau cu viclenie în 
jurul lor. Atât de adânc pătrunsese otrava urii în su- 
flete încât fiinţa omencască nu mai intra în cum- 
pănă. Era strivită ca şi insecta de pe cărăruie. 

Perduse tot. Un fiu căzuse pe front. Nevasta muri 
de spaimă şi supărare. Intr'o noapte casa dela moşie 
deveni morman de cenuşă; bogatul de eri ajunse 
pribeag. 

Nădejdea îi era la Bacu, unde al doilea fiu ocupa 
o importantă slujbă la consorțiul Nobel. ÎIntr'acolo 
se îndrepta, îmbrăcat ca un mojic, gârbovit de cele 
întâmplate în scurt timp. 

Puhoiul pustiitor aduse devastarea bunurilor la cei 
de sama lui. Aceştia căzură înaintea tuturora victimele 
urii îngrămădită de veacuri. 


Atât de simpatic îmi fu bătrânul cu durerea în- 
tipărită pe față, cu ochii albaştri, cu privire blândă 
şi adâncă, încât pornind în neştire, am apucat în- 
cotro mergea el. 

— Din Bacu începe adâncul Asiei. Acolo cred că 
n'a pătruns încă goana omului după om. Primitivitatea 

nu mă sperie; nici sărăcia. Ceeace mă face să mă 
cutremur este fiara din om. In urma noastră haitele 
au cuprins ţara ; până ce vor redeveni oameni nu e 
de stat în calea lor. 


Intâmplarea m'a favorizat şi de data aceasta. 

Protectorul meu, în amintirea fiului perdut, mă 
îndreptă către liman. 

Ofiţerului, prietenul tatei, care m'a adunat de pe 
drumuri în rătăcirea mea spre frontul dela Siret, îi 
datoresc că am ajuns la laşi. Bătrânului cu suflet 
nobil, îi datoresc starea mea de azi. 


) 


La Bacu ne-am despărţit. Și aice însă mi-a adus 
noroc. Un tovarăș al fiului său, inginer englez, nu 
avu încredere în liniştirea grabnică a evenimentelor. 
Spre siguranţă, se hotări să apuce către India, căci 
nu era singur. Se temea de soarta familiei lui. 

După recomandarea bătrânului meu protector, şi a 
cuvintelor lui calde despre purtarea mea, englezul 
îmi propuse să-l însoțesc ca tovarăş al fiului său, 
cu câţiva ani mai mic decât mine. 

Nu aveam de ales. India însemna şi pentru mine, 

scăparea, repatriarea. Pornit din laşi cu gândul să 
fac înconjurul Europei ca să ajung la Bucureşti, în- 
tâmplarea m'a împins să fac ocolul lumii. 

Icoana părinţilor mei, stătea însă viu luminată 
înainte-mi. Ea m'a călăuzit în lunga pribegie. Cer- 
cetăşia, cele îndurate în ţară, mi-au servit ca toiag de 
sprijin în pribegia aspră şi lungă la care natura 
punea multe piedici, dar tot ca alina prin nebănuite 
comori de mângâtere. 


Primenit de sdrenţele cu care ajunsesem la Bacu 
întărit prin câteva zile de odihnă şi trai omenesc, 
am pornit la drum într'o dimineaţă senină şi ricorcasă. 

După lungi discuţii și infermațiuni, drumul peste 
Persia păru cel mai sigur. Bolşevismul nu ajunsese încă 
până aice, pe când 'Turkestanul, atrăgător prin folo- 
sirea trenului, era mai primejdios. 

La Pahlavi, portul nordic al Persiei, am pus piciorul 
pe pământul Asiei. Vreme nu era de perdut; timpul 
înaintat putea împiedica trecerea 
peste Elburs. Toamna fu însă sece- 
toasă şi târzie. Zăpadă mai 
groasă n'a căzut decât peste, 
| trecătoarea înaltă. O caravană 

ne luase înainte, încât 
ZF tăia pârtie. Ne cruța 

osteneala de a sonda la tot pasul drumul acoperit 
de omătul proaspăt. 

De cum am scoborit munţii, înaintam mai repede 
cu căruța de poştă şi. caii schimbaţi dela han la han. 
Mă întorsesem la vremea veche din ţara ncastră, când 
poştalionul ţinea locul trenului. 


Aşa am ajuns la Teheran. 

Inginerul cu care călătoream avea aice cunoscuţi. 
De unde şi cum, nu ştii. A hotărît să facem un popas 
de întremare şi mai ales de pregătire pentru călătoria 
lungă şi grea, ce o aveam înaintea noastră. Liniştea 
domnea încă în Persia, deşi începuse să se ivească 
agenţi bolşevici, care pescuiau în apă tulbure. Le 
era lesne să uneltească, pentrucă, după câte auzeam, 
adevărata Persie se întindea dela "Teheran în spre sud. 
Partea nordică era de mult sub influența rusească. 
_Eu cu elevul meu, căci așa îl socoteam acum pe 
copilul dat în grijă, colindam oraşul cu abur de oc- 
cidentalism peste fondul oriental, ce domnea încă în 
ţara lui Cir. 

Devenit capitala Persiei abea dela sfârşitul veacului al 
18-lea, Teheranul nu cuprindea prea multe amintiri 
străvechi. Pe noi ne atrăgea mai: ales bazarul; acolo 
puteam vedea forfota şi împestrițătura norodului, 

ca şi produsele principale aleţării. Pepenii-verai, încă 
în mare număr, îmi aduceau aminte de ţara depărtată ; : 
gândul la cei de acolo, îmi întuneca adescori plă- 
cerea noutăților văzute. 

Nu cram de tot liniştit, nici resignat, Tabloul sii 
dor de ţară. 

Amintirea devenea mai vie şi printipurile asemănă- 
toare la chip cu unele de pe la noi. Nasuri corocte, faţă 
arămie, ochi mari catifelaţi, sprincene stufoase, negre, 
îmbinate, le cunoşteam dela o familie armeană, prie- 


tenă cu a noastră. 


Pregătirile sau terminat, Pustiul sărat dela sud de 
Teheran ne sili să apucăm pe la nord, în lungul mun= 
ţilor. Era drumul bătut de Alexandru Machedon ori 
Dariu. 

Fu ostenitor şi greu; atunci mi-am dat seamă cât 
preţ au sănătatea şi spiritul de iniţiativă, necesare 
la fiecare pas în viaţă. 

Unde și unde întâlneam câte un sat, ma: adesea 
câte un han în care însă nu găseam loc pentru 
odihnă. Cortul era indispensabil. Drumul, de şi bătut 
mereu de cătră credincioşii musulmani, în pelerinaj la 

Meşed, iamă şi vară, a rămas 
ca şi pe vremea lui Tamerlan. 
Uneori zile întregi nu auzeai - 
decât sunetele cadențate ale clo- 
poţeilor dela gâtul cămilei din 
capul caravanei, în, urma căreia 
călitoream ; noaptea, schelălăi- 
tul ascuţit al şacalilor îndrăsneţi, turbura liniştea. 

După vre-o săptămână de osteneală se arată în spre 
seară bolta aurită de deasupra mormântului sfânt din 
Meşed, „locul martirului”, ținta pelerinajului mehame- 
dan. Alăturea se înălța moschea cu cupola albastră, 
zidită de favorita temutului “Tamerlan, pustiitorul Asiei. 
In acest oraş era înmormântat şi sultanul Harun-al- 
Raşid al cărui nume nu-mi era străin din poveştile 
citite în copilărie. 

Dela Meşed spre Herat, drumurile erau mai grele, 
muntoase, cu văi adânci şi priporoase, nesigure şi 
prin veşnica dușmănie dintre triburile amestecate în 
cuprinsul Afganistanului. 

Țară-tampon între cele două mari puteri care se 
pândesc în Asia Centrală, Afganistanul nu-şi datoreşte 
independența decât rivalități dintre Rusia şi Anglia. 
Fiecare pas de înaintare al Ruşilor cătră sud, urmează 
un pas înainte al Englezilor către nord. "ara are acelaş 

rol aci pe care-l avură Principatele Române, între 
Austria cu năzuința tot spre răsărit şi Rusia cu în- 
cercările de a pune'n aplicare testamentul lui Petru- 
cel- Mare. 

In Afganistanul mai mult muntos, cu un capăt 
sprijinit pe Pamir, acoperişul pământului, a avut loc 
vârtejul influențelor occidertale, oprit de nodul muntos, 
ce despute Asia în două pănţi deosebite. Ale:andru 
Machcdon pe aice a trecut ca să ajungă în India; 
tot pe aice a scoborit munţii şi Tamerlan, vijelia 
pustiitoare, care a lăsat în urma lui numai scrum și 
sânge, 

Aice s'a oprit civilizaţia europeană. Statui cioplite 
de Greci împodobeau templele budiste. La noi, de 
Carpaţi s'au isbit puhoaiele omeneşti revărsate dinspre 
înălțimele Asiei. Asemănarea este mare între cele 
două ţări depărtate, despărțite prin stepa întinsă. Până 
şi în păstrarea credinței străbune sunt analogii. Vechea 
religie budistă în munți sa păstrat, scăpând de in- 
fluenţa musulmană ; în văile tăinuite din Carpaţi a 
rămas ncatins ortodoxismul străbun, în ţinuturile 
unde, prin samavolnicia stăpânitorilor, a invadat religie 
străină. 

Sirăbătând cătră centrul Asiei retrăiam în spaţiu, 
ceeace am învăţat că s'a petrecut în timp, în Europa. 
Luptele dintre tribunle diferite, ascunse în cuiburi 

reslețe din munţi, redau vremurile de închegare din 
timpul primilor vocvozi. 

Bandiţii făceau nesigure drumurile, păzite de potere. 
Aproape de Kabul, capitala, am văzuţ în vârf de țapă, 
capul unuia dintre ei, de curând pedepsit, drept 
înspăimântare pentru alții. Era o scenă din zilele lui 
Vlad. "Ţepeş. 

Trecutul dintr'o parte a continentului se păstrează 
în alta. Trăeşti istoria omenirii prin exemple vii, după 
cum pe cerul fără margini prinzi formarea lumilor prin 
corpurile cereşti aflate în faze deosebite de evoluţie. 

Nici o graniță n'am trecut-o cu mai mari greutăţi, 
decât acea dela extremul punct nordic al marelui 
imperiu britanic din Asia. Peshewar e o puternică în” 
tăritură, fiind singura poartă mai lesne de străbătut 
în Indii. O garnizonă numeroasă stă mereu gata 
de luptă, pentru orice eventualitate, căci triburile 
instigate țin neliniştea vie. Restul graniței nordice 
este apărată dela natură de nodul Pamirului, din 
care se desprinde, ca un arc, zidul Himalaiei. 

Mai anevoioasă a fost trecerea pentru mine, fără 
hârtii în regulă. Despre România abea se ştia ; eram 
bănuit tocmai pentrucă pornisem din Rusia. 


LD CRC CORE RR CI IL DZ IDC ZII ED 


110 BIRDINȚA CIERCETAȘULUI 


Dacă nu puteam străbate India ar fi însemnat 
picirea. Rămas singur, mi-ar fi fost cu neputinţă să 
ies din capcana munților în care mă vârisem. 

Mi-am dat însă seamă de minunile săvârşite prin 
legătura dintre oameni şi ce izvor nesecat de acţiuni 
cuprinde sufletul omenesc. 

Am răsuflat uşurat, când prietenul meu a biruit. 
Trenul ce porneşte din Peshewar te pune iarăşi în 
legătură cu lumea largă. Încordarea nervoasă a to- 
varăşului era la limita resistenţii. De aceia a hotărit să 
re odihnim câteva zile în linişte, nu însă la Peshewar, 
unde chiar autorităţile erau bucuroase să nu aibă grija 
civililor, ci la Dehli, oraşul care îmbină măreţia tre- 
cutului cu confortul modern, capitala islamismului dar 
şi a puterii dominante azi în India. 

Alăturea de palatele aproape ruinate ale urmaşilor lui 
Gingis-Khan, se înălțau zidurile măreţului parlament 
indian. Aice era nodul de unire al Orientului cu Oc- 
cidentul. Trecutul apus, ale cărui rămășiţi pustii arătau 
atotputernicia stăpâniterilor de odinioară, este reîn- 
viat prin semnele stăpânirii noi. 

Delhi e comparat cu Roma, prin suprapunerea a două 
civilizații despărțite de veacuri. 

Evenimentele istorice care au răscolit locul îmi erau 
necunoscute. Prea puţin ştiam de furtunile abitute 
în trecut asupra acestor locuri, de Marii-Mogoli, de 

Akbar reprezentantul lor cel mai vestit. În mijlocul 
palatelor înălțate de el, învățam însă nestatornicia 
puterii brutale şi veşnicia manifestărilor sufleteşti. 
În mintea mea se îmbina frumuseţa clădirilor printre 
care rătăceam şi care-mi arătau că nu erau închipuiri - 
bogăţiile din poveştile celor 1001 de nopţi, cu reîn- 
vierea personalităţilor care au pus să le construiască. 
„Din erâmpeile de conversaţiuai ce le ascultam, din 
frânturile de istorie pe care le prindeam, căpătam pen- 
tru întâia oară noțiunea oamenilor complecşi, a supra- 
oamenilor de care auzisem vorbindu-se uneori. Crunţi 
satrapi pe care nu-i înduioșa sângele vărsat în şiroae 
abundente, îmbinau în ei puterea cotropitoare, ener- 
gia hotărită a omului de acţiune, cu delicata atenție 
dată înţelepciunii în ceasurile de reculegere, şi vi- 
sărilor pe care căutară să le concretizeze din pietre 
cioplite. i 
Delhi, orașul în care puterea omenească era împlinită 
cu însuflețirea visurilor, m'a făcut să prind astfel 
măreţia firii omeneşti. 


(Ș> 


Şha 


Călătoria neîntreruptă până la Calcuta a fost un 
caleidoscop bogat. Atât de variat era, că n'aveam 
vreme să mă mai gândesc la nimic. Prin gări nu ştiam 

la ce să privesc. Întreg mozaicul etnic al Indiei se pe- 
rinda în faţa mea, dela dervişii ca nişte schelete vii, 
musulmanii cu turbanele colorate, până la indienii des- 
culți, uscăţivi, cu privirea perdută. Alăturea de sdren- 
ţuroşii la care haina abea ajungea să le acopere goli- 
ciunea, ofiţerii englezi cu tunica strânsă pe talie, se 
feriau să-i atingă. 

In imensitatea spaţiului neted al deltei din jurul 
Calcutei nici o altă variație nu exista decât norii 
sburătăciţi pe cerul senin. Silueta munţilor înalți se 
perduse în zarea depărtată. Ă 

Alăturea de palate măreţe după chipul celor din 
Metropolă se întâlnesc cocioabe mai sărăcăcioase decât 
la periferia Bucureştilor; bogăţia sălăşluia alăturea 
de mizeria şi foamea neastâmpărată ; fabrici uriaşe 
se înălțau alăturea de bordeiul meseriaşului indigen, 
care-şi păstrează meşteşugul străbun. Contrastele cele 
mai accentuate se întâlnesc la tot pasul. 


Mai departe, tot mai departe. 

Prietenul meu a căpătat ştirea că experienţa lui dela 
Bacu, va putea fi folosită în câmpurile petrolifere din 
Insulele Sundelor. Nu trebuia să întârzie. Mi-a pro- 
pus şi mie o întrebuințare. Atât de mult ce sa de- 

prins cu mine, atât de strâns ne-au legat peripețiile 
drumului lung în cât am început să mă obişnuesc 
cu propunerea de a mă opri în Java. 

În drumul pe mare, numai la aceasta mă gândeam. 
Era un soiu de fatalitate. Viaţa atei era legată tot 
de petrol. Ce-ar fi dacă aş face şi eu ucenicia aice, 
spre a fi mai folositor acolo2 

Şi iarăşi icoana turnurilor Cetăţuiei plutea deasupra 


valurilor. 


Lică 


Apa se tulbură, căci pe faţa liniştită a Oceanului se 
răspândeşte ca o enormă pată de untdelemn, nămolul 
vărsat de gura fluviului Irauadi, în care pătrunde 
vaporul, greu făcându-şi loc printre pirogele mărunte 
ale băştinaşilor. Apropierea ecvatorului se arată prin 
exuberanţa vegetației. Când ajungem în raza portului 
Rangun, din vestita pagodă budistă abea se zăreşte 
bolta, prin desişul arborilor ce învăluesc clădirile. 

Cerul şi căldura, nasc viaţă pretutindeni. Noianul 
flonlor e nemai pomenit. Culorile oacheşe sunt îm- 
prumutate şi de oameni, în îmbrăcămintea lor. Par 
flori fluturate de vânt. 

N'avem timpul necesar să vizităm cu deamănuntul, 
atracția principală a oraşului, pagoda Șui-Dagon, una 

din minunățiile lumii. Şi cele 120 de trepte ce trebuia 
să le urcăm desculți, fură o piedică, Ne-am mul- 
țumit să admirăm de jos conul central de peste 100 m. 
înălțime ; vântul împrăştia tonuri gingașe din miile 
de clopoței de aur și argint ce încingeau în 7 cercuri 
vârful pagodei. În jurul clădirii din mijloc, sute de alte 
pagode mai mărunte alcătuiau un sat de sanctuare, la 
care veneau budiştii din toate părțile Asiei, chiar din 
Tibet, ca să se prosterneze în faţa statuetelor lui Buda, 


făcătorul de minuni. 


Vaporul înaintează încet şi cu precauţiune dealungul 
peninsulei Malacca. Din ce în ce apa e mai liniştită. 
Linişte apăsătoare e şi în atmosferă. 

Ne apropiem de ecvator. "Țărmurile Sumatrei şi ale 
peninsulei, ori ale insulelor mărunte ce roiesc în lungul 
ci, se văd ca două dungi negre. Oceanul pare un lat 
fluviu. Vegetaţia nebănuit de bogată este atât de pu- 
ternică încât ajunge să se oglindească până'n valurile 
oceanului, de culoare verzuie, ca şi când ar înainta 
până pe fundul lui. 

Gândurile s'au ogoiat şi ele. 


Oraşul Singapur, dela capătul peninsulei, port in- 

ternaţional, a ajuns un adevărat Babilcn, fiind aşezat 
la strâmtoarea dintre Oc. Indian şi cel Pacific, legă- 
tura dintre două lumi diferite. Evreul se pune la în- 
trecere cu Chinezul în ale negustoniei; băştinașii, 
malaezii, au rămas vitele de muncă. Vegetaţiunea 
ecvatorială este în toiu ; palmierii legaţi între ei de 
odgoanele lianelor se înşiră ca nişte stâlpi de tele- 
graf în lungul țărmului. 

Vaporul alunecă mai departe. "Trecem ecvatorul ; 
ne apropiem de raiul pământesc bogat în tot soiul 
de mirodenii şi unde soarele nu-şi domoleşte căldura 
peste an. 

În sfîrşit am ajuns în grădina neîntrecută a pă- 
mântului, în care mi-am trecut mai bine de cinci ani 
din viaţă. 

Am primit propunerea tovarăşului meu. 

Ştiu eu ce mă aşteaptă acasă? Din ţară nu aflasem 
decât ştirile cuprinse în ziarele englezeşti. Eveni- 
mentele principale, le cunoşteam. Dela ai mei nu 
căpătasem altă veste decât scrisoarea dela laşi. Bani 
nu mai aveam. 

Un popas mai lung mi-ar fi folositor din multe 
puncte de vedere. 

Toate m'au hotărit să încheiu contractul cu so- 
cietatea petroliferă la care fu angajat şi protectorul 
meu. 

Piata 

Devenisem matur nu atât ca vrâstă, cât ca expe- 
riență. Munca nu mă speria ; îi deprinsesem asprimea 
şi mulțumirea. 


CAPITOLUL XV. 

Nu-mi mai puteam stăpâni dorul de ţară. 

Aflasem de moartea tatei; a închis ochii îndurerat 
de pribegia mea în lumea largă. O sincopă l-a liniştit, 

Soră-mea se măritase îndată după încheerea păcei. 
Mama mă chema. | 

După expirarea contractului, am apucat drumul 
spre casă, împreună cu elevul meu, pornit la studii 
în Anglia. Englezii sunt deprinşi cu călătoriile ; des- 
părțirea nu le 
face mult sânge : 


rău. Patria lor > V,; 

e doar aproape pa 4 

pământul  în- ___.:= AM uI iz cel 

treg, Ori înco- ST tie. JS Nea 
“tro se îndreap- Se SE Ezra ZF 


tă, dau de com- 
patrioți. 

Punând piciorul pe puntea vaporului, la capătul 
căruia fâlfâia, în apele egiptene, stindardul trico- 
lor, am rămas pironit de emoție. Ochii mi s'au umezit, 
ca şi când aș fi văzut casa. Părinţii se confundau cu 
țara. lar când profilul Casincului şi bolta geamiei dela 
Constanţa s'au arătat în zare, mi sa oprit respirația. 

Aş fi îngenunchiat, dacă nu-mi era de călătorii, care 
n'ar fi înţeles gestul meu. 


Cuprins în brațele mamei, pare că eri plecasem 
din Bucureşti. Sărmana! Frumosu-i păr negru de cdi- 
nioară căpătase şuviţi albe, iar privirea-i vioaie altă 
dată, ajunsese obosită. 

Odiiţa mea a rămas aşa cum am lăsat-o. Până şi 
cartonul cu legile cercetaşului, citeţ scrise, atârna în 
păretele din fața mesei de lucru, măcar că la mijloc 
trecuse. destui ani. Pioasa păstrare a amintirii celui 
rătăcit, m'a înduioşat până la lacrimi. Pr.begia înde- 
lungă, furtunile abătute asupra mea, n'au desrădăcinat 
legătura cu locul de baştină. Ajunge o slabă adiere, 
spre a isbucni ca şi colții în primăvară. 


M'a îndurerat mult însă când am constatat că nimic 
nu se schimbase din ceeace lăsasem. 


PC a pre e si 

Răsbceiul a fost un simplu incident trecător? 

Suferințele îndurate s'au uitat atât de lesne? 

Umblam rătăcind de colo-colo printre cunoscuţii 
de demult. Ascultam şi şoaptele, doar voi prinde. schim- 
barca așteptată. 

Nimic. 

Mi-am cercetat colegii de cercetăşie, cu care am 
muncit împreună la Sculeni, cunoscând asprimea țărnii 
uscate dar şi sărutul pământului abea sbicit. 

Slabe urme au lăsat în ei viața ce o socotisem reală 
şi cu influenţă trainică. Au rămas „băcţi de treabă”, 
cu sufletul mai curat, dar încolo acțiunea nu-i. 
deosebea de cei care n'au biruit suferirța prin 
muncă. 

În casa surorii mele, cu copil de şcoală, s'a păstrat 
sistemul de educaţie moştenit dela părinţi. „Biblioth'que 
rose'“ era iarăşi în mare cinste, iar copilului i se arăta 
„Mon pays” tot de pe o carte ilustrată străină. 

Nevoile din timpurile de restrişte, jertfele nenumărate 
de oameni, condiţiunile noi de viaţă, nau primenit 
sufletele după cum n'au născut un ideal sănătos în le- 
gătură cu soarta ţării. 

Nimic, nicăeri! 

Ceiace m'a sguduit mai adânc a fost lipsa crezului în 
munca izbăvitoare, înălțătoare. 

Pe cei mai în vrâstă i-a cuprins un fatalism accentuat. 

Năzuinţa după plăcerile vieții răsbuna vremea de 


griji. 
Cei tineri creşteau în neştirea rătăcitoare, care dis- 


tramă sufletul. 


Aproape zănatec cercetam şi satele; credeam că 
măcar acolo voiu găsi înoirea pe care o căutam în- 
frigurat, o aşteptam, o socoteam firască, după atâtea 
înceicări. Lanurile de odinioară e dreptul erau împăr- 
ţite, dar în locul grâului des ca peria, se vedeau 
pete de rapiță și muştar sălbatec. 

Sosit din ţinuturi unde munca devenise mai încor- 
dată, ordonată, conştientă, unde timpul nu era irosit, 
iar mintea şi sufletul fiecăruia erau îndreptate cătră 
gândul superior de a fi folositor țării şi neamulai, 
ceeace aflasem la mine acasă, mă făcea să ţip. Mi se 
sfăşia inima de durere şi îngrijorare. 

După câteva zile, îmi fulgeră prin minte să fug în- 
dărăt, departe. Mă temeam să nu mă topesc şi eu, 
părticică infimă, în indolența generală, luată drept 
normă a vieţii. 

Nu! mi-am zis în cele din urmă. 

A fugi e lesne ; acei pe care-i condamn pentru ne- 
socotința interesului obştesc, de fapt sunt absenţi cu 
sufletul din locul unde îşi duc viața. 

Nu! 

Voiu munci cum m'am deprins să muncesc. Voiu 
lupta însă pentru a încerca să arăt tovarășilor mei 
toropeala dăunătoare ce ne ameninţă pe toţi. 

Viaţa mea întâi prin cercetăşie s'a schimbat. 

Prin cercetășie, am întrezărit o lume nouă, ca scop 
al traiului. | 

Sufletul meu s'a primenit prin legile cercetăşiei ; 
împrejurările prin care am trecut le-au dat tărie. 

Mă voiu adresa cătră cercetași ori cercetaşe. Lor 
le voiu propovădui, prin graiu şi fapte, că viaţa e un 
dar sfânt, de care însă nu trebue să ne batem joc prin 
lipsa unui ideal, pentru care trebue să muncim. 

Cercetăşia se cuvine să rămâie şcoala vieţii ; con= 
dusă pe căile ideale ale muncii, trebue întărită. Legile 
care rezumă esenţialul omenescului, nu trebue să ră- 
mâie ca rugăciunea bolborosită din obişnuinţă. Pre- 
ceptele lor trebue puse în practică clipă cu clipă. 

Neînviorată prin gândul: suprem de muncă pentru 
ţară, în orice împrejurări, mai ales în viaţa individuală, 
cercetăşia e în pericol să devină şi ea o simplă formă 
imitată, ca multe altele importate, fără să-şi arăte 
puterea, trăgând brazdă în pământul înţelenit. 

Voiu căuta să suflu spuza de pe cărbunele în apa- 
rență stâns, căci sunt sigur că focul ce dă energia 
este numai acoperit. 

Mă voiu adresa tuturor tinerilor de sama mea, 


v 
] Li pe .. 2.4 în A 
spre a-l convinge că vul- A torul atârnă de cum 


vom înţelege noi viața. şi: Dacă vrem să trăim 
aşezat şi să scă- 


amenință. să 


cilor, nu- 
“săvârşi minunea. 


„Dacă vom păşi mola- 
tace fără vlagă, fără 
înţelegerea lucrurilor și a 


vremii, a- 
* 9 
tr'o sclăvie 


jungem în- 
ST de care nu 


ne vom mai putea scu- 
tura. 
Paralizia | voinții şi  nesocotirea 


muncii nici i nu ne poate scoate la 
liman, nici | i:nu poate să aştearnă aşe- 
zarea vieţii pe te- . * meiu sănătos. Trebue să 
scăpăm de egoismul de care suntem deprinşi printr'o 
educaţie greşită. 

Nu e vorba numai de fiecare dintre noi. Dea- 
supra noastră stă sănătatea şi tăria neamului din care 
facem parte. A avut atâtea de suferit în decurs de 
veacuri! S'a trezit la libertate în era electricităţii de 
şi a rămas, prin neprielnicia valurilor ce l-au isbit, 
încă la credinţele vremii neolitice. 


Rr OPRI ERE II TE AIE IEC IPEE EEE SE EEE E 4 


BIRUINŢA 123 
PE IE PSESE OSSIS 

Nu putem avea numai grija noastră individuală, 
trecătoare, fiinţi de scurtă durată în lumea aceasta. La 
mijloc este veşnicia ncamului, care încă n'a dat tot 
ce putea da. 

Acesta să fie idealul tinereţii dacă nu sunt stânse 
înflăcărarea şi desinteresarea ce o caracterizează. Ase- 
menca ideal să-l legăm de realitatea actuală, spre a 
ne sili să-l ajungem. E 

Dacă şi noi tinerii, nu vom împleti însușirile inc- 
rente vârstei noastre cu conştiinţa răspunderii ce o 
avem, şi vom continua să ne târâm ca nişte stafii, chi- 
puri de oameni numai, fără voința de a privi în faţă 
viitorul, atunci ne săpăm singuri aoapa în care ne 
vom înmormânta de vii. 

Strânşi grămadă, formând o unitate de năzuinţi mai 
nobile, aşa cum ne-a învăţat legea cercetăşiei, cău- 
tând prin noi Înşi-ne să ne ridicăm la înţelegerea 
vremii, să ne pregătim la munca grea ce ne aşteaptă, 
să fim mânaţi de o voință hotărită spre mai bine, 
nu ne vom salva numai pe noi, ci vom asigura şi ţării 
viaţa care nu poate rămânea anemiată, fără scvă. 

Nu trebue să fim ademeniţi către o timpurie mo- 
leşire ; nu e folositor de stat prea mult la gânduri. 

Vremurile cer tărie, voință şi muncă, mai ales nouă, 
celor tineri, cu putință de entusiasm dar şi de ac- 
ţiune. 

În acest chip mi-am pus în gând să folosesc încer- 
ecările prin care am trecut. 

Voiu rămânea şi voiu lupta pentru chemarea tova- 
răşilor mei către viaţa vie; numai astfel vom fi în 
stare să salvăm ţara şi neamul din greutăţile, care 
ameninţă chiar existenţa lor. 


„Aşa să-mi ajute Dumnezeu”. 

